**Javno savjetovanje o Nacrtu prijedloga Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada**

Grad Cres objavljuje savjetovanje sa zainteresiranom javnošću za Nacrt prijedlogaOdluke  
o načinu pružanja javne usluge prikupljanja miješanog komunalnog otpada i biorazgradivog komunalnog otpada.

Pozivaju se predstavnici zainteresirane javnosti da **najkasnije do 16. siječnja 2018. godine** dostave svoje prijedloge, komentare i primjedbe na predloženi Nacrt prijedloga Odluke, putem pošte ili osobno na adresu Grad Cres, 51557 Cres, Creskog statuta 15 ili slanjem e-maila na adresu [**grad@cres.hr**](mailto:grad@cres.hr) ili [**patricija.puric@cres.hr**](mailto:patricija.puric@cres.hr)**.**

Prijedlozi, komentari i primjedbe moraju sadržavati adresu podnositelja i biti čitko napisani, uz jasno navođenje dijela prijedloga Odluke na kojeg se odnose.

Po provedenom savjetovanju, Grad Cres izvijestiti će javnost o rezultatima savjetovanja.

**PRAVNA OSNOVA I OBRAZLOŽENJE**

Odluka o načinu pružanja javne usluge prikupljanja miješanog komunalnog otpada i biorazgradivog komunalnog otpada (u daljnjem tekstu: Odluka) donosi se na temelju članka 30. stavka 7. Zakona o održivom gospodarenju otpadom (u daljnjem tekstu: Zakon)

Zakonom je određeno da je jedinica lokalne i područne (regionalne) samouprave dužna na svom području osigurati uvjete i provedbu propisanih mjera gospodarenja otpadom. Jedinica lokalne samouprave dužna je na svom području osigurati:

1. javnu uslugu prikupljanja miješanog komunalnog otpada, i biorazgradivog komunalnog otpada,

2. odvojeno prikupljanje otpadnog papira, metala, stakla, plastike i tekstila te krupnog (glomaznog) komunalnog otpada,

3. sprječavanje odbacivanja otpada na način suprotan Zakonu te uklanjanje tako odbačenog otpada,

5. donošenje i provedbu plana gospodarenja otpadom jedinice lokalne samouprave, odnosno Grada Zagreba,

6. provođenje izobrazno-informativne aktivnosti na svom području

7. mogućnost provedbe akcija prikupljanja otpada.

Jedinica lokalne samouprave dužna je sudjelovati u sustavima sakupljanja posebnih kategorija otpada sukladno propisima kojim se uređuje gospodarenje posebnom kategorijom otpada. Jedinica lokalne samouprave dužna je osigurati provedbu svojih obveza na kvalitetan, postojan i ekonomski učinkovit način u skladu s načelima održivog razvoja, zaštite okoliša i gospodarenja otpadom osiguravajući pri tom javnost rada.

U članku 30. Zakona određeno je da javna usluga prikupljanja miješanog komunalnog otpada i prikupljanja biorazgradivog komunalnog otpada podrazumijeva prikupljanje tog otpada na određenom području pružanja usluge putem spremnika od pojedinih korisnika i prijevoz tog otpada do ovlaštene osobe za obradu tog otpada.

Područje pružanja javne usluge iz stavka 1. ovoga članka je područje jedinice lokalne samouprave. Predstavničko tijelo jedinice lokalne samouprave može odlukom odrediti područje pružanja te usluge na razini mjesne samouprave sukladno zakonu kojim se uređuje lokalna i područna (regionalna) samouprava.

Predstavničko tijelo jedinice lokalne samouprave donosi odluku o načinu pružanja javnih usluga koja sadrži:

1. kriterij obračuna količine otpada,

2. standardne veličine i druga bitna svojstva spremnika za sakupljanje otpada,

3. najmanju učestalost odvoza otpada prema područjima,

4. obračunska razdoblja kroz kalendarsku godinu,

5. područje pružanja javne usluge,

6. odredbe propisane Uredbom,

7. opće uvjete ugovora s korisnicima.

Po donošenju odluke, predstavničko tijelo jedinice lokalne samouprave dužno je istu bez odlaganja dostaviti Ministarstvu i objaviti u službenom glasilu i na mrežnim stranicama jedinice lokalne samouprave.

**Uredbom o gospodarenju otpadom** (u daljnjem tekstu: Uredba) propisano je da, pored odredbi propisanih člankom 30. Zakona, odluka mora sadržavati i:

1. popis adresa reciklažnih dvorišta i naselja na području jedinice lokalne samouprave za koje je uspostavljeno reciklažno dvorište kad je Zakonom propisana obveza uspostave reciklažnog dvorišta

2. odredbe o načinu provedbe javne usluge i usluge povezane s javnom uslugom

3. odredbe o provedbi Ugovora koje se primjenjuju u slučaju nastupanja posebnih okolnosti (elementarna nepogoda, katastrofa i sl.)

4. odredbe o načinu podnošenja prigovora i postupanju po prigovoru građana na neugodu uzrokovanu sustavom sakupljanja komunalnog otpada

5. odredbe o uvjetima za pojedinačno korištenje javne usluge

6. odredbe o prihvatljivom dokazu izvršenja javne usluge za pojedinog korisnika usluge

7. odredbe o cijeni obvezne minimalne javne usluge

8. način određivanja udjela korisnika javne usluge u slučaju kad su korisnici javne usluge kućanstva i koriste zajednički spremnik, a nije postignut sporazum o njihovim udjelima

9. način određivanja udjela korisnika javne usluge u slučaju kad su korisnici javne usluge kućanstva i pravne osobe ili fizičke osobe – obrtnici i koriste zajednički spremnik, a nije postignut sporazum o njihovim udjelima

10. odredbe o ugovornoj kazni.

Odluka može sadržavati i:

1. kriterij za određivanje korisnika usluge u čije ime jedinica lokalne samouprave preuzima obvezu plaćanja cijene za javnu uslugu,
2. odredbe o korištenju javne površine za prikupljanje otpada,
3. odredbe o korištenju površina kojima upravlja jedinica lokalne samouprave za potrebe kompostiranja biootpada koje može obavljati korisnik usluge,
4. odredbe o količini krupnog (glomaznog) otpada (u daljnjem tekstu: glomazni otpad) koji se preuzima u okviru javne usluge,
5. način obračuna naknade za gradnju građevina za gospodarenje komunalnim otpadom.

**TEKST NACRTA ODLUKE**

Na temelju članka 30. stavka 7. točke 1. Zakona o održivom gospodarenju otpadom (Narodne novine br. 94/13, 73/17), članka 4. Uredbe o gospodarenju komunalnim otpadom (Narodne novine br. 50/2017), Gradsko vijeće Grada Cresa donijelo je dana \_\_\_\_\_\_\_\_\_\_\_\_\_\_\_\_\_\_\_\_\_\_2017. godine

**ODLUKU**

**o načinu pružanja javne usluge** **prikupljanja miješanog komunalnog otpada i biorazgradivog komunalnog otpada**

1. **OPĆE ODREDBE**

Članak 1.

Ovom Odlukom o načinu pružanja javne usluge prikupljanja miješanog komunalnog otpada i biorazgradivog komunalnog otpada (u daljnjem tekstu: Odluka), propisuje se način pružanja javne usluge prikupljanja miješanog komunalnog otpada i biorazgradivog komunalnog otpada te odvojenog prikupljanja otpadnog papira, metala, stakla, plastike, tekstila, problematičnog otpada i krupnog (glomaznog) otpada kao i način gospodarenja komunalnim otpadom u vezi s ovom javnom uslugom, adresa reciklažnih dvorišta, način i uvjeti određivanja i obračun naknade za gradnju građevina za gospodarenje komunalnim otpadom na području Grada Cresa.

* 1. ***CILJEVI***

Članak 2.

Cilj ove Odluke je uspostava javnog, kvalitetnog, postojanog i ekonomski učinkovitog sustava sakupljanja komunalnog otpada na području Grada Cresa u skladu s načelima održivog razvoja, zaštite okoliša, održivog gospodarenja otpadom i zaštitom javnog interesa.

* 1. ***SADRŽAJ***

Članak 3.

Ova Odluka sadrži sljedeće:

kriterij obračuna količine otpada

standardne veličine i druga bitna svojstva spremnika za sakupljanje otpada

najmanju učestalost odvoza otpada na području Grada Cresa

obračunska razdoblja kroz kalendarsku godinu - jedan mjesec

područje pružanja javne usluge

opće uvjete ugovora s korisnicima

adresu reciklažnog dvorišta

odredbe o načinu provedbe javne usluge i usluge povezane s javnom uslugom

odredbe o provedbi Ugovora koje se primjenjuju u slučaju nastupanja posebnih okolnosti (elementarna nepogoda, katastrofa i sl.)

odredbe o načinu podnošenja prigovora i postupanju po prigovoru građana na neugodu uzrokovanu sustavom sakupljanja komunalnog otpada

odredbe o uvjetima za pojedinačno korištenje javne usluge

odredbe o prihvatljivom dokazu izvršenja usluge za pojedinog korisnika javne usluge

odredbe o cijeni obvezne minimalne javne usluge, odredbe o ugovornoj kazni te način obračuna naknade za gradnju građevina za gospodarenje komunalnim otpadom

način određivanja udjela korisnika javne usluge u slučaju kad su korisnici javne usluge kućanstva i koriste zajednički spremnik, a nije postignut sporazum o njihovim udjelima

način određivanja udjela korisnika javne usluge u slučaju kad su korisnici javne usluge kućanstva i pravne osobe ili fizičke osobe – obrtnici i koriste zajednički spremnik, a nije postignut sporazum o njihovim udjelima

kriterij za određivanje korisnika javne usluge u čije ime Grada Cresa preuzima obvezu plaćanja cijene za javnu uslugu

odredbe o korištenju javne površine za prikupljanje otpada

odredbe o količini krupnog (glomaznog) otpada (u daljnjem tekstu: glomazni otpad) koji se preuzima u okviru javne usluge

Članak 4.

Na postupke koji se vode u vezi s izvršenjem ove Odluke, u dijelu koji nije posebno uređen Zakonom o održivom gospodarenju otpadom i Uredbom o gospodarenju komunalnim otpadom, supsidijarno se primjenjuju odredbe važećeg Zakona o općem upravnom postupku.

1. **DAVATELJ JAVNE USLUGE**

Članak 5.

Davatelj javne usluge, usluge povezane s javnom uslugom i usluge koja se pruža na zahtjev korisnika javne usluge iz članka 1. ove Odluke je trgovačko društvo Komunalne usluge Cres Lošinj d.o.o., Turion 20/A, 51557 Cres, OIB: 43600498596 (u daljnjem tekstu: Davatelj javne usluge).

1. **KORISNIK JAVNE USLUGE**

Članak 6.

(1)Korisnik javne usluge na području njezinog davanja je vlasnik cijele nekretnine ili njezinog posebnog dijela.

(2)Korisnik javne usluge na području njezinog davanja može biti korisnik cijele nekretnine ili njezinog posebnog dijela ukoliko je vlasnik nekretnine ili njezinog posebnog dijela ugovorom prenio na korisnika cijele nekretnine ili njezinog posebnog dijela obvezu plaćanja i o tome obavijestio Davatelja javne usluge.

(3)Više korisnika mogu sklopiti sporazum o udjelima u zajedničkom korištenju javne usluge.

(4)Korisnici javne usluge (bez obzira na kategoriju) koji imaju kartice za polupodzemne spremnike ubrajaju se u korisnike koji imaju vlastiti spremnik.

* 1. ***ODREĐIVANJE KATEGORIJE KORISNIKA***

Članak 7.

(1)Korisnik javne usluge može biti:

1. fizička osoba sa prebivalištem na području Grada Cresa (1. kategorija korisnika),
2. fizička osoba sa privremenim boravištem na području Grada Cresa (2. kategorija korisnika),
3. fizička i pravna osoba koja na području Grada Cresa obavlja djelatnost prema Odluci o Nacionalnoj klasifikaciji djelatnosti (3. kategorija korisnika).

Članak 8.

(1)1.kategorija korisnika (fizičke osobe sa prebivalištem na području Grada Cresa) odnosi se na: skupinu 1.1. fizičke osobe u kućanstvima u objektima individualnog stanovanja i u više stambenim građevinama koje koriste zajednički spremnik otpada sa ugrađenim otpadomjerom.

(2)Izuzetno, na mjestima gdje nije moguće osigurati korištenje zajedničkog spremnika sa ugrađenim otpadomjerom, osigurati će se korisnicima samostalno korištenje spremnika.

Članak 9.

(1) 2. kategorija korisnika (fizičke osobe koje privremeno borave na području Grada Cresa ili fizičke osobe s prebivalištem na području Grada Cresa koji posjeduju drugu nekretninu na području Grada Cresa koja se ne koristi za stalno stanovanje) odnosi se na: kupinu 2.1. fizičke osobe u kućanstvima, u objektima individualnog stanovanja i u višestambenim objektima koja koriste zajednički spremnik otpada sa ugrađenim otpadomjerom.

(2)Izuzetno, na mjestima gdje nije moguće osigurati korištenje zajedničkog spremnika osigurati će se korisnicima samostalno korištenje spremnika.

Članak 10.

(1)3. kategorija korisnika (fizičke i pravne osobe koje na području Grada Cresa obavljaju djelatnost prema Odluci o Nacionalnoj klasifikaciji djelatnosti) podijeljena je u skupine prikazane tablicom 1.

Tablica 1.

|  |  |
| --- | --- |
| **Skupina** | **Djelatnost** |
| **3.1.** | Škole i vrtići, učilišta, vjerski objekti, samostani, bolnice, dnevne bolnice, domovi za starije osobe i sl. |
| **3.2.** | Uredi, javni uredi, agencije, banke, uredski prostori (državne uprave, županijske i lokalne samouprave, sudova, agencija, pošta, fondova i sl.), humanitarne organizacije, osiguravajuća društva, odvjetnički i javnobilježnički uredi, turističke agencije, objekti za igre na sreću, udruge, muzeji, galerije, knjižnice, knjižare, izložbeni prostori, galerije, kina, kazališta, sportske dvorane, ambulante, trgovine odjećom i obućom i drugom neprehrambenom robom, kiosci za prodaju tiskovina i duhanskih proizvoda, obrtničke djelatnosti: frizerski, salon, brijač, kozmetičar, stolar, vodoinstalater, električar, automehaničar, autolimar, bravari, autokaroser, radione za popravak, ribarski obrti, keramičari i sl., industrijske djelatnosti s proizvodnim pogonima i sl. |
| **3.3.** | Korisnici koji pružaju usluge pripreme hrane iz kategorija restorana, barova, gostionica, zdravljaka, zalogajnica, pečenjarnica, pizzeria, bistroa, slastičarnica, objekata brze prehrane, kavana, pivnica, buffeta, kantina, pub, krčma, caffe bar, konoba, kleti, kušaonica, pripremnica obroka – catering, objekata jednostavnih usluga u kiosku, objekata jednostavnih brzih usluga, objekata jednostavnih usluga u nepokretnom vozilu, objekata jednostavnih usluga u šatoru, objekata jednostavnih usluga na klupi, objekata jednostavnih usluga na kolicima i sl., korisnici koji pružaju usluge pripreme hrane bez konzumacije hrane na lokaciji (npr. objekti brze prehrane, fast food, pizza cut, pekare i sl.), kafići, barovi, točionice pića i sl. bez usluga pripreme hrane, noćni klubovi, noćni bar, disco klub, klubovi za zabavu na otvorenom, organizatori javnih manifestacija, mesnice, ribarnice, prodavaonice mliječnih i suhomesnatih proizvoda, benzinske postaje, supermarketi, trgovine prehrambenom robom, tržnica i sl. |
| **3.4.a** | Smještajni objekti – fizičke osobe, korisnici koji pružaju smještaj u objektu iznajmljivanjem (soba/apartmana/kuće za odmor i sl.) |
| **3.4.b** | Smještajni objekti – pravne osobe, korisnici koji pružaju smještaj u objektu iznajmljivanjem (kampovi, autokampovi, turistička naselja i sl., hoteli, hosteli, prenoćišta, vile, i sl.) |
| **3.5.a** | Plovni objekti - korisnici koji posjeduju plovne objekte u svrhe nautičkog turizma (plovni objekti za izlete, plovni objekti za krstarenje, plovni objekti za razgledavanje podmorja, plovni objekti na kojima se poslužuje piće i napitci te jednostavna jela na plovnom objektu) i sl., korisnici koji posjeduju plovne objekte za razgledavanje podmorja, taksi plovila i plovila za najam |
| **3.5.b** | Luke nautičkog turizma (marina, suha marina), upravitelji komunalne, sportske i luke posebne namjene i sl. |

(2)Davatelj javne usluge će cjenikom odrediti koeficijente opterećenja sustava miješanim komunalnim otpadom za svaku pojedinu skupinu iz 3. kategorije korisnika.

(3)Korisnici javne usluge proizvodni otpad koji nastaje obavljanjem djelatnosti (biorazgradivi komunalni otpad i reciklabilni otpad) dužni su zbrinuti putem ovlaštenog sakupljača uz propisanu prateću dokumentaciju. Ostali korisnici predaju reciklabilni otpad Davatelju javne usluge.

1. **DEFINICIJE POJMOVA**

Članak 11.

1. Pojedini pojmovi za potrebe ove Odluke imaju sljedeće značenje:
2. *ambalaža* je svaki proizvod, bez obzira na materijal od kojeg je izrađen, koji se koristi za držanje, zaštitu, rukovanje, isporuku i predstavljanje robe, od sirovina do gotovih proizvoda, od proizvođača do potrošača
3. *animalni otpad* je otpad pod kojim se podrazumijevaju životinjske lešine, otpad životinjskog podrijetla, sporedne nejestive nusproizvode klanja, krv koja se ne upotrebljava za daljnju preradu, životinjski proizvodi koji nisu valjani za ljudsku prehranu, otpaci iz valionica i sl.
4. *biootpad* je biološki razgradiv otpad iz vrtova i parkova, hrana i kuhinjski otpad iz kućanstva, restorana, ugostiteljskih i maloprodajnih objekata i slični otpad iz proizvodnje prehrambenih proizvoda
5. *biološki razgradivi otpad* je otpad koji se može razgraditi biološkim aerobnim ili anaerobnim postupkom
6. *biorazgradivi komunalni otpad* u okviru javne usluge je bio otpad i otpadni papir i karton osim proizvodnog otpada i otpada iz poljoprivrede, šumarstva, a koji u svom sastavu sadrži biološki razgradiv otpad
7. *boravište* je mjesto i adresa u Republici Hrvatskoj gdje osoba privremeno boravi, ali se na toj adresi nije trajno nastanila
8. *cijena javne usluge* je novčani iznos u kunama za pruženu javnu uslugu prikupljanja miješanog komunalnog otpada i biorazgradivog komunalnog otpada
9. *električni i elektronički otpad* ( u daljnjem tekstu EE oprema) su: veliki kućanski uređaji, mali kućanski uređaji, oprema informatičke tehnike, oprema za telekomunikacije, oprema široke potrošnje i foto naponske ploče, rasvjetna oprema, električni i elektronički alati ( osim velikih nepokretnih industrijskih alata), igračke koje sadrže električne ili elektroničke komponente , oprema za razonodu i sportska oprema koje sadrže električne ili elektroničke komponente, medicinski proizvodi koji sadrže električne ili elektroničke komponente
10. *evidencija o preuzetom komunalnom otpadu* (u daljnjem tekstu: Evidencija) je evidencija koju vodi Davatelj javne usluge i sadrži podatke o korisniku javne usluge, korištenju javne usluge za obračunsko mjesto, korištenju reciklažnog dvorišta i mobilnog reciklažnog dvorišta i korištenju javne usluge preuzimanja glomaznog otpada
11. *građevina za gospodarenje otpadom* je građevina za sakupljanje otpada (skladište otpada, pretovarna stanica i reciklažno dvorište), građevina za obradu otpada i centar za gospodarenje otpadom. Ne smatra se građevinom za gospodarenje otpadom građevina druge namjene u kojoj se obavlja djelatnost oporabe otpada
12. *građevni otpad* je otpad nastao prilikom gradnje građevina, rekonstrukcije, uklanjanja i održavanja postojećih građevina, te otpad nastao od iskopanog materijala, koji se ne može bez prethodne oporabe koristiti za građenje građevine zbog kojeg građenja je nastao
13. *interventno sakupljanje otpada* je sakupljanje otpada uređajima i opremom u svrhu hitnog uklanjanja otpada s određene lokacije radi sprječavanja nastanka i/ili smanjenja na najmanju moguću mjeru onečišćenja okoliša, ugrožavanja ljudskog zdravlja, uzrokovanja šteta biljnom i životinjskom svijetu i drugih šteta
14. *izjava o načinu korištenja javne usluge* (u daljnjem tekstu: Izjava) je izjava na obrascu koju korisnik javne usluge ispunjava i dostavlja Davatelju javne usluge
15. *javna površina* je površina javne namjene sukladno Prostornom planu Grada Cresa
16. *javna usluga* je javna usluga prikupljanja miješanog komunalnog otpada i biorazgradivog komunalnog otpada
17. *jednokratna ambalaža* je ambalaža izrađena samo za jednu uporabu
18. *komunalni otpad* je otpad nastao u kućanstvu i otpad koji je po prirodi i sastavu sličan otpadu iz kućanstva, osim proizvodnog otpada i otpada iz poljoprivrede i šumarstva
19. *korištenje javne* usluge je predaja miješanog komunalnog otpada i biorazgradivog komunalnog otpada Davatelju javne usluge
20. *krupni (glomazni) komunalni otpad* je predmet ili tvar koju je zbog volumena i /ili mase neprikladno prikupljati u sklopu usluge prikupljanja miješanog komunalnog otpada
21. *medicinski otpad* je otpad nastao prilikom pružanja njege, zaštite i očuvanja zdravlja ljudi i/ili životinja, otpad nastao u istraživačkim djelatnostima kao i otpad nastao prilikom pružanja različitih usluga kod kojih se dolazi u kontakt s krvlju i/ili izlučevinama ljudi i/ili životinja
22. *miješani komunalni otpad* – ostatni otpad je otpad iz kućanstva i otpad iz trgovina, industrije i iz ustanova koji je po svojstvima i sastavu sličan otpadu iz kućanstva, iz kojeg posebnim postupkom nisu izdvojeni pojedini materijali (kao što je papir, staklo i dr.) te je u Katalogu otpada označen kao 20 03 01
23. *mjesto primopredaje* je lokacija spremnika kod korisnika javne usluge
24. *mobilno reciklažno dvorište* – mobilna jedinica je pokretna tehnička jedinica koja nije građevina ili dio građevine, a služi odvojenom prikupljanju i skladištenju manjih količina posebnih vrsta otpada
25. *obavijest o prikupljanju miješanog komunalnog otpada, biorazgradivog komunalnog otpada i reciklabilnog komunalnog otpada* (u daljnjem tekstu: Obavijest) je obavijest Davatelja javne usluge korisniku javne usluge o načinu korištenja javne usluge i javne usluge povezane s javnom uslugom
26. *obračunsko mjesto* je adresa nekretnine/mjesto primopredaje spremnika/ polupodzemni spremnik u koji korisnik koristi za miješani komunalni otpad
27. *obračunsko razdoblje* je razdoblje na koje se odnosi obračun iznosa cijene javne usluge
28. *obvezna minimalna javna usluga* je dio javne usluge koju je potrebno osigurati kako bi sustav sakupljanja komunalnog otpada mogao ispuniti svoju svrhu poštujući pritom obvezu o osiguranju primjene načela »onečišćivač plaća«, ekonomski održivo poslovanje te sigurnost, redovitost i kvalitetu pružanja javne usluge
29. *odvojeno sakupljanje otpada* je sakupljanje otpada na način da se otpad odvaja prema njegovoj vrsti i svojstvima kako bi se olakšala obrada i sačuvala vrijedna svojstva otpada
30. *onečišćavanje okoliša* je promjena stanja okoliša koja je posljedica nedozvoljene emisije i/ili drugog štetnog djelovanja, ili izostanaka potrebnog djelovanja, ili utjecaja zahvata koji može promijeniti kakvoću okoliša
31. *onečišćivač* je svaka fizička i pravna osoba, koja posrednim ili neposrednim djelovanjem, ili propuštanjem djelovanja uzrokuje onečišćivanje okoliša
32. *onečišćujuća tva*r je tvar ili skupina tvari, koje zbog svojih svojstava, količine i unošenja u okoliš, odnosno u pojedine sastavnice okoliša, mogu štetno utjecati na zdravlje ljudi, biljni i/ili životinjski svijet, odnosno biološku i krajobraznu raznolikost
33. *opasna tvar* je propisom određena tvar, mješavina ili pripravak, koji je u postrojenju prisutan kao sirovina, proizvod, nusproizvod ostatak ili među proizvod, uključujući i one tvari za koje se može pretpostaviti da mogu nastati u slučaju nesreće
34. *opasni otpad* je otpad koji posjeduje jedno ili više opasnih svojstava određenih Dodatkom III. Zakona o održivom gospodarenja otpadom (Narodne novine br. 94/13)
35. *otpad* je svaka tvar ili predmet koji posjednik odbacuje, namjerava ili mora odbaciti. Otpadom se smatra i svaki predmet i tvar čije su sakupljanje, prijevoz i obrada nužni u svrhu zaštite javnog interesa
36. *otpadna ambalaža* je ambalaža koja nastaje nakon odvajanja proizvoda od ambalaže u koju je proizvod bio pakiran, a koju posjednik odbacuje ili predaje kao otpad
37. *otpadna ambalaža u sustavu povratne naknade* je staklena, plastična (PET) i metalna (Al/Fe) jednokratna ambalaža za piće (osim one za mlijeko i tekuće mliječne proizvode) koja je volumena većeg od 0,20 l i koja na sebi ima oznaku sustava povratne naknade
38. *posjednik otpada* je proizvođač otpada ili pravna i fizička osoba koja je u posjedu otpada
39. *povratna (višekratna) ambalaža* je ambalaža koja se, nakon što se isprazni, ponovno uporabljuje u istu svrhu i čiji povrat i višekratnu uporabu osigurava proizvođač ili prodavatelj sustavom pologa (kaucije) ili na neki drugi način
40. *prebivalište* je mjesto i adresa u Republici Hrvatskoj na kojoj se osoba trajno nastanila radi ostvarivanja svojih prava i obveza vezanih za životne interese kao što su obiteljski, profesionalni, ekonomski, socijalni, kulturni i drugi interesi
41. *primopredaja otpada* je predaja otpada od strane korisnika javne usluge te preuzimanje tog otpada od strane Davatelja javne usluge
42. *problematični otpad* je opasni otpad iz podgrupe 20 01 Kataloga otpada koji uobičajeno nastaje u kućanstvu te opasni otpad koji je po svojstvima, sastavu i količini usporediv s opasnim otpadom koji uobičajeno nastaje u kućanstvu
43. *proizvodni otpad* je otpad koji nastaje u proizvodnom procesu u industriji, obrtu i drugim procesima, osim ostataka iz proizvodnog procesa koji se koriste u proizvodnom procesu istog proizvođača
44. *reciklabilni* *komunalni otpad* čine otpadna plastika, otpadni metal i otpadno staklo, a kad je to prikladno i druge vrste otpada koje su namijenjene recikliranju (npr. otpadni tekstil, otpadno drvo i sl.)
45. *reciklažno dvorište* je nadzirani ograđeni prostor namijenjen odvojenom prikupljanju i privremenom skladištenju manjih količina posebnih vrsta otpada
46. *spremnik za sakupljanje otpada* može biti posuda (kontejner, kanta i sl.) i/ili vreća
47. *sustav sakupljanja komunalnog otpada* je sustav kojeg čine javna usluga prikupljanja miješanog komunalnog otpada i biorazgradivog komunalnog otpada i usluga povezana s javnom uslugom
48. *ugovor o korištenju javne usluge* (u daljnjem tekstu: Ugovor) je ugovor između Davatelja javne usluge i korisnika javne usluge kojim se uređuje pružanje i korištenje javne usluge
49. *ugovorna kazna* je iznos određen Odlukom koji je dužan platiti korisnik javne usluge u slučaju kad je postupio protivno Ugovoru
50. *usluga povezana s javnom uslugom* je odvojeno sakupljanje komunalnog otpada putem reciklažnog dvorišta, mobilnog reciklažnog dvorišta, spremnika na javnim površinama i kod korisnika javne usluge te odvojeno prikupljanje krupnog (glomaznog) komunalnog otpada
51. *zeleni otpad* je biološki razgradivi otpad pod kojim se podrazumijeva trava, lišće, granje voćaka i ukrasnog bilja i ostali slični vrtni otpad nastao na okućnicama i u domaćinstvima koja se ne bave niti jednim oblikom komercijalne djelatnosti.
52. Izrazi koji se koriste u ovoj Odluci, a imaju rodno značenje odnose se jednako na muški i ženski rod.
53. **NAČIN PRUŽANJA JAVNE USLUGE PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA TE ODVOJENOG PRIKUPLJANJA OTPADNOG PAPIRA, METALA, STAKLA, PLASTIKE, TEKSTILA, PROBLEMATIČNOG OTPADA I KRUPNOG (GLOMAZNOG) OTPADA KAO I NAČIN GOSPODARENJA KOMUNALNIM OTPADOM U VEZI S OVOM JAVNOM USLUGOM**
    1. ***SADRŽAJ JAVNE USLUGE***
       1. KRITERIJ OBRAČUNA KOLIČINE OTPADAkriterij obračuna količine otpada

Članak 12.

Izračun cijene javne usluge vrši se temeljem volumena otpadomjera i broja korištenja otpadomjera u obračunskom razdoblju, iznimno, ugovorenog spremnika i volumena i broja pražnjenja istoga za korisnike koji samostalno koriste spremnik otpada, a na načelu „onečišćivač plaća“.

* + 1. STANDARDNE VELIČINE I DRUGA BITNA SVOJSTVA SPREMNIKA ZA SAKUPLJANJE OTPADA

Članak 13.

(2)Tipizirani/standardizirani spremnici za prikupljanje komunalnog otpada su plastični ili metalni spremnici volumena 60 litara, 80 litara, 120 litara, 240 litara i 1.100 litara i polupodzemni spremnici volumena 3.000 litara i 5.000 litara (i drugi standardni volumeni).

(1)Spremnik za odvojeno sakupljanje komunalnog otpada se mora nalaziti na području pružanja javne usluge određenom ovom Odlukom.

(2)Korisnici javne usluge za odlaganje miješanog komunalnog otpada koriste zeleni polupodzemni spremnik na svom obračunskom mjestu, iznimno individualne spremnike gdje ne postoji mogućnost korištenja polupodzemnih spremnika, volumena 60 litara, 120 litara i 1.100 litara

* + 1. najmanja učestalost odvoza

Članak 14.

(1)Broj planiranih odvoza otpada mora se odrediti u skladu sa sljedećom minimalnom učestalošću:

* najmanje jednom u dva tjedna za miješani komunalni otpad.
* najmanje jednom mjesečno za otpadni papir i karton iz biorazgradivog komunalnog otpada.

(2)Stavak 1. ovog članka primjenjuje se samo za korisnike koji nisu u mogućnosti, zbog lokacije nekretnine, koristiti polupodzemne spremnike.

* + 1. obračunska razdoblja kroz kalendarsku godinu

Članak 15.

Obračunsko razdoblje je mjesec dana, račun se izdaje sa zadnjim danom u mjesecu za protekli mjesec sa rokom plaćanja 15 dana.

* + 1. područje pružanja javne usluge

Članak 16.

(4)Javna usluga, usluga u vezi sa javnom uslugom i usluga na zahtjev korisnika usluge se pružaju na području Grada Cresa.

* + 1. opći uvjetI ugovora s korisnicima
       1. *Obveze Davatelja javne usluge*

Članak 17.

1. Davatelj javne usluge i davatelj usluge povezane s javnom uslugom je dužan:

osigurati korisniku javne usluge kategorije 1. i 2. spremnik za primopredaju miješanog komunalnog otpada, odnosno spremnik/ vrećicu za primopredaju biorazgradivog komunalnog otpada i reciklabilnog komunalnog otpada

osigurati korisniku javne usluge kategorije 3. spremnik za primopredaju miješanog komunalnog otpada i spremnik/ vrećicu za primopredaju reciklabilnog otpada

osigurati korisnicima javne usluge čije je obračunsko mjesto opremljeno polupodzemnim spremnicima, karticu za otvaranje spremnika

označiti spremnik/ vrećicu minimalno logom Davatelja javne usluge

dostaviti korisniku usluge Obavijest

preuzeti sadržaj spremnika/ vrećice od korisnika usluge

odgovarati za sigurnost, redovitost i kvalitetu javne usluge i usluge povezane s javnom uslugom

osigurati provjeru da otpad sadržan u spremniku/vrećici prilikom primopredaje odgovara vrsti otpada čija se primopredaja obavlja,

osigurati provjeru podataka navedenih u Izjavi

1. Davatelj usluge je dužan osigurati uvjete kojima se ostvaruje pojedinačno korištenje javne usluge uključivo i kad više korisnika koristi zajednički spremnik. Pojedinačno korištenje smatra se i korištenje polupodzemnih spremnika s obzirom da su u iste ugrađeni otpadomjeri.
2. Davatelj javne usluge je dužan uspostaviti i koristiti digitalni sustav evidencije o preuzetom miješanom komunalnom otpadu.
3. Davatelj javne usluge korisniku koji nije platio javnu uslugu u dva uzastopna obračunska razdoblja, dužan je osigurati samo minimalnu javnu uslugu.

Članak 18.

(1)U slučaju neplaćanja, odnosno, neredovitog plaćanja po računima za izvršenu javnu uslugu, Davatelj javne usluge zaračunava zateznu kamatu.

(2)Za neplaćene račune Davatelj javne usluge pokreće postupak prisilne naplate svojih potraživanja, sukladno zakonskim propisima.

* + - 1. *Obveze korisnika javne usluge*

Članak 19.

(1)Korisnik usluge je dužan:

1. Korisnici kategorije 1. i 2. su dužni koristiti javnu uslugu i predati miješani komunalni otpad Davatelju javne usluge na obračunskom mjestu.
2. Korisnici kategorije 3. su dužni koristiti javnu uslugu i predati miješani komunalni otpad Davatelju javne usluge na obračunskom mjestu
3. Korisnici kategorije 3. su dužni predati biorazgradivi komunalni otpad ovlaštenom sakupljaču uz propisanu prateću dokumentaciju ukoliko je biorazgradivi komunalni otpad proizvodni otpad korisnika javne usluge.
4. Korisnici kategorije 3. koji rade sezonski i koji ne posjeduju vlastite spremnike su dužni za preuzete spremnike plaćati mjesečni najam istih.
5. Omogućiti Davatelju javne usluge pristup spremniku na mjestu primopredaje u slučaju kad mjesto primopredaje otpada nije na javnoj površini.
6. Postupati s otpadom na obračunskom mjestu korisnika usluge na način kojim se ne dovodi u opasnost ljudsko zdravlje i ne dovodi do rasipanja otpada oko spremnika i ne uzrokuje pojava neugode drugoj osobi zbog mirisa otpada.
7. Odgovarati za postupanje s otpadom i spremnikom na obračunskom mjestu korisnika usluge sukladno Zakonu o održivom gospodarenju otpadom, Uredbi o gospodarenju komunalnim otpadom i ovoj Odluci.
8. Zajedno s ostalim korisnicima usluge na istom obračunskom mjestu odgovarati za obveze nastale zajedničkim korištenjem spremnika sukladno Zakonu o održivom gospodarenju otpadom, Uredbi o gospodarenju komunalnim otpadom i ovoj Odluci,
9. Predavati reciklabilni komunalni otpad, problematični otpad i glomazni otpad odvojeno od miješanog komunalnog otpada.
10. Korisnici kategorije 1. i 2. su dužni predavati problematični otpad u reciklažno dvorište ili mobilno reciklažno dvorište.
11. Korisnici kategorije 3. su dužni problematični otpad/opasni otpad predavati ovlaštenom sakupljaču uz propisanu prateću dokumentaciju.
12. Redovito i u roku plaćati javnu uslugu temeljem računa Davatelja usluge
13. Pravovremeno obavijestiti Davatelja usluge o promjeni podataka navedenih u Izjavi, a najkasnije u roku od 15 dana od dana nastanka promjene.

(2)Korisnici javne usluge koji račun plaćaju putem devizne doznake iz inozemstva moraju navesti IBAN i SWIFT (navedeni na vrhu prednje strane računa) i snositi sve troškove plaćanja, odnosno izabrati opciju OUR. Valuta plaćanja je kuna. Korisnicima koji ne plate račun na ovaj način, nego izvrše plaćanje u EUR ili drugim valutama, račun će se zatvoriti djelomično s obzirom da banka primatelja  naplaćuje trošak primatelju i doznačuje iznos uplate umanjen za trošak.  Razlika uplate odnosno iznos bančinog troška, evidentirati će se kao preostalo dugovanje po navedenom računu.

* + 1. adresa reciklažnog dvorišta

Članak 20.

(1)Adresa reciklažnog dvorišta za područje Grada Cresa je Pržić bb.

(2)Radno vrijeme reciklažnog dvorišta je radnim danima i to:

- ponedjeljkom, srijedom i petkom od 8-15 sati

- utorkom i četvrtkom od 10-19 sati

- subotom od 8-15 sati.

* + 1. odredbe o načinu provedbe javne usluge i usluge povezane s javnom uslugom
       1. *Predmet obavljanja javne usluge*

Članak 21.

(1)Javna usluga iz članka 1. ove Odluke obuhvaća sakupljanje miješanog komunalnog otpada na lokaciji obračunskog mjesta korisnika javne usluge

(2)Usluga u vezi sa javnom uslugom obuhvaća:

1. sakupljanje otpadnog papira, metala, plastike, stakla i tekstila putem spremnika postavljenih na javnoj površini (zelenih otoka) ili spremnika/tipiziranih vrećica na obračunskom mjestu korisnika javne usluge,
2. sakupljanje krupnog (glomaznog) otpada u reciklažnom dvorištu, na obračunskom mjestu korisnika javne usluge i na adresi nekretnine korisnika javne usluge ukoliko se ona razlikuje od adrese obračunskog mjesta korisnika javne usluge a ukoliko je vozilom moguće prići nekretnini na navedenoj adresi.
3. sakupljanje problematičnog otpada kako je uređeno ovom Odlukom, a u skladu s posebnim propisima.
4. sakupljanje posebnih kategorija otpada kako je uređeno u daljnjem tekstu ove Odluke, a u skladu s posebnim propisima,

(3)Usluga koja se pruža na zahtjev korisnika usluge obuhvaća:

1. preuzimanje miješanog komunalnog na lokaciji obračunskog mjesta korisnika usluge u slučaju iznimnog preuzimanja veće količine otpada,
2. preuzimanje krupnog (glomaznog) otpada.
   * + 1. *Standardi obavljanja javne usluge*

Članak 22.

(1)Davatelj javne usluge je dužan pružati, a korisnik javne usluge ima pravo koristiti javnu uslugu iz članka 1. ove Odluke u skladu sa sljedećim standardima:

1. korisniku javne usluge kategorije 1. i 2. mora biti osigurana mogućnost odvojene predaje otpada na njegovom obračunskom mjestu i korištenjem reciklažnog dvorišta, mobilnog reciklažnog dvorišta te spremnika postavljenih na javnoj površini i odvoz krupnog (glomaznog) otpada,
2. Korisniku javne usluge kategorije 3. mora biti osigurana mogućnost predaje miješanog komunalnog otpada na njegovom obračunskom mjestu.

(3)Korisnik javne usluge kategorije 3. je dužan biorazgradivi komunalni otpad i reciklabilni otpad koji su proizvodni otpad predavati uz prateću dokumentaciju ovlaštenom sakupljaču.

(4)Korisnik javne usluge kategorije 3. sa reciklabilnim otpadom koji nije proizvodni otpad, postupa kao korisnici javne usluge kategorije 1. i 2.

(5)odvojena primopredaja miješanog komunalnog otpada obavlja se putem spremnika na obračunskom mjestu korisnika usluge na način da se otpadni papir i karton prikuplja odvojeno od bio otpada.

Članak 23.

(1)Korisnici javne usluge za odlaganje miješanog komunalnog otpada koriste:

* polupodzemni spremnik sa otpadomjerom na svom obračunskom mjestu
* zeleni spremnika svom obračunskom mjestu/sabirnom mjestu. Na zelenom spremniku je natpis: OSTALI OTPAD
* vrećice Davatelja javne usluge

Članak 24.

1. Korisnici javne usluge kategorije koriste sljedeće vrste spremnika za odlaganje reciklabilnog otpada na eko-otocima:

* PLAVI spremnik za papir i karton,
* ŽUTI spremnik za plastiku i Al-Fe ambalažu (metale),
* SIVI spremnik za staklo,
* SMEĐI spremnik za biootpad

1. Korisnici javne usluge za odlaganje reciklabilnog otpada koriste i spremnike u:

* reciklažnom dvorištu,
* mobilnom reciklažnom dvorištu.

1. Korisnici javne usluge kategorije 1. i 2. koriste spremnike za odlaganje problematičnog otpada u:

* reciklažnom dvorištu,
* mobilnom reciklažnom dvorištu.

1. Korisnici javne usluge kategorije 3. za odlaganje papira i kartona, plastike i biootpada kojima je taj otpad proizvodni otpad dužni su isti zbrinuti kod ovlaštenog sakupljača uz propisanu prateću dokumentaciju.
2. Korisnici javne usluge kategorije 3. problematični otpad/opasni otpad su dužni zbrinjavati kod ovlaštenog sakupljača uz propisanu prateću dokumentaciju.
   * 1. odredbe o provedbi Ugovora koje se primjenjuju u slučaju nastupanja posebnih okolnosti (elementarna nepogoda, katastrofa i VIŠA SILA)

Članak 25.

(1)Davatelj javne usluge se neće smatrati odgovornim za kašnjenja u ispunjenju ili za neispunjenje obveza iz Ugovora koje je uzrokovano neočekivanim i nepredvidivim okolnostima izvan njegove razumne kontrole, kao što su radnje građanskih ili vojnih tijela, ograničenja uvedena zakonom, požar, poplava, eksplozija, rat, embargo, štrajkovi, lokalni ili nacionalni neredi i nemiri.

(2)U slučaju nastupa takvih kašnjenja u ispunjenju ili neispunjenja javne usluge, Davatelj javne usluge će bez odgode obavijestiti korisnike usluga putem mrežnih stranica/ sredstava javnog informiranja o njihovom nastupanju.

(3)Ispunjenje obveza Davatelja javne usluge iz Ugovora u slučaju iz stavka 1. ovog članka će se odgoditi ili promijeniti za vrijeme njegovog trajanja.

* + 1. odredbe o načinu podnošenja prigovora i postupanju po prigovoru građana na neugodu uzrokovanu sustavom sakupljanja komunalnog otpada

Članak 26.

(1)Davatelj javne usluge je dužan omogućiti korisniku javne usluge podnošenje pisanog prigovora u svojim poslovnim prostorijama i bez odgađanja pisanim putem potvrditi njegov primitak.

(2)Osim obveze iz stavka 1. ovoga članka, Davatelj javne usluge je dužan korisniku javne usluge omogućiti podnošenje pisanog prigovora sukladno Zakonu o općem upravnom postupku.

(3)Davatelj javne usluge je dužan u poslovnim prostorijama vidljivo istaknuti obavijest o načinu podnošenja pisanog prigovora iz stavaka 1. i 2. ovoga članka.

(4)Osim obveze iz stavaka 1, 2. i 3. ovoga članka, Davatelj javne usluge je dužan na ispostavljenom računu vidljivo istaknuti obavijest o načinu podnošenja pisanog prigovora.

(5)Davatelj javne usluge je dužan u pisanom obliku odgovoriti na prigovore iz stavaka 1, 2. i 4. ovoga članka u roku od 15 dana od dana zaprimljenog prigovora.

(6)O prigovorima korisnika javne usluge odlučuje povjerenstvo koje osniva Davatelj usluge, a u kojem se nalaze predstavnici Davatelja javne usluge i udruge potrošača.

Članak 27.

(1)Prigovori na ispostavljeni račun za komunalne usluge primaju se u roku od 15 dana od dana izdavanja računa i to:

1. pismenim putem na adresu: Komunalne usluge Cres Lošinj d.o.o., Turion 20/a 51557 Cres
2. e-mailom na adresu: info@kucl.hr
3. telefaksom na broj: 051/571-415
4. osobno:  u Cresu radnim danom (pon-pet) od 07 do 15 sati na adresi: Komunalne usluge Cres Lošinj d.o.o., Turion 20/a 51557 Cres

(2)Davatelj javne usluge neće razmatrati prigovore na kojima nisu navedeni podaci o korisniku javne usluge, koje nisu potpisane od strane korisnika javne usluge i koje su podnesene nakon isteka roka dospijeća računa za koji se podnosi prigovor.

* + 1. odredbe o uvjetima za pojedinačno korištenje javne usluge

Članak 28.

(1)Davatelj usluge svim korisnicima osigurati će uvjete za pojedinačno korištenje javne usluge sakupljanje svih vrsta otpada.

(2)Korištenje polupodzemnih spremnika na javnim površinama koji se otvaraju karticom korisnika smatra se pojedinačnim korištenjem spremnika.

* + 1. odredbe o prihvatljivom dokazu izvršenja usluge za pojedinog korisnika javne usluge

Članak 29.

(1)Dokaz o izvršenju javne usluge preuzimanja miješanog komunalnog otpada je digitalna evidencija Davatelja javne usluge kojom se evidentiraju očitanja magnetske kartice prilikom ubacivanja otpada u otpadomjer koji se nalazi na spremniku korisnika javne usluge te očitanja barkoda ili RFID čipa kod preuzimanja otpada na obračunskom mjestu korisnika.

(2)Davatelj javne usluge može voditi digitalnu evidenciju preuzimanja korisnog otpada kojeg korisnik javne usluge predaje na svom obračunskom mjestu u slučajevima kada korisnik javne usluge nije u mogućnosti koristiti polupodzemni spremnik.

(3)Davatelj javne usluge je dužan voditi evidenciju preuzimanja otpada na reciklažnom dvorištu i mobilnom reciklažnom dvorištu, te preuzimanja glomaznog otpada.

Članak 30.

Evidencija o preuzetom komunalnom otpadu sadrži podatke o:

* korisniku usluge
* korištenju javne usluge za obračunsko mjesto
* korištenju reciklažnog dvorišta i mobilnog reciklažnog dvorišta
* korištenju usluge preuzimanja glomaznog otpada.
  + 1. odredbe o cijeni javne usluge

Članak 31.

Strukturu cijene javne usluge čini :

1.cijena javne usluge za količinu predanog miješanog komunalnog otpada,

2.cijena obvezne minimalne javne usluge,

3.cijena ugovorne kazne (ukoliko je korisnik postupio protivno ovoj Odluci)

4.naknade za građenje (ukoliko je Grad Cres donio godišnji Plan ulaganja u komunalnu infrastrukturu).

* + - 1. *Cijena javne usluge za količinu predanog miješanog komunalnog otpada*

Članak 32.

(1)Troškovi zbrinjavanja miješanog komunalnog otpada (trošak pretovarnih stanica, trošak prijevoza od pretovarne stanice do odlagališta/centara za gospodarenje otpadom te trošak obrade i zbrinjavanja) se iskazuju kao dio cijene javne usluge za količinu (litre) predanog miješanog komunalnog otpada, a izraženi su u kunama (JCV).

(2) Cijena javne usluge za predanu količinu miješanog komunalnog otpada se za sve kategorije korisnika usluge obračunava na temelju proizvedenih količina miješanog komunalnog otpada, odnosno na temelju volumena predanog spremnika za miješani komunalni otpad u obračunskom razdoblju.

(3)Troškovi zbrinjavanja miješanog komunalnog otpada obračunavaju se temeljem evidencije o količini predanog miješanog komunalnog otpada.

(4)Promjenom troškova navedenih u stavku 1. ovog članka, mijenja se i jedinična cijena za pražnjenje volumena spremnika miješanog komunalnog otpada (JCV).

(5)Kad više korisnika javne usluge zajednički koriste spremnik, bez obzira na kategoriju korisnika, zbroj udjela svih korisnika, određenih međusobnim sporazumom ili prijedlogom Davatelja javne usluge, mora iznositi jedan, osim u slučaju zajedničkog korištenja polu podzemnog spremnika.

* + - 1. *Cijena obvezne minimalne javne usluge*

Članak 33.

Obvezna minimalna javna usluga obuhvaća razmjerni trošak za ekonomski održivo poslovanje, sigurnost , redovitost i kvalitetu pružanja javne usluge koja je razmjerna opterećenju sustava gospodarenja otpadom pojedinog korisnika javne usluge, a temeljem načela onečišćivač plaća.

Članak 34.

(1)Obvezna minimalna javna usluga obuhvaća troškove nabave i održavanja opreme za prikupljanje otpada, troškove prijevoza otpada, troškove obrade otpada, troškove rada reciklažnog i mobilnog reciklažnog dvorišta, prijevoza i obrade glomaznog otpada koji se prikuplja u okviru javne usluge, troškove osoblja, planirane troškove ulaganja u sustav i sve druge troškove osim direktnih troškova zbrinjavanja miješanog komunalnog otpada, a temeljem godišnjeg financijskog izvješća o poslovanju Davatelja javne usluge i godišnjeg Plana ulaganja u sustav gospodarenja otpadom.

(2)Troškovi koje obuhvaća obvezna minimalna javna usluga (CMJU) usklađuju se godišnje, po završenom financijskom izvješću Davatelja javne usluge i Planu ulaganja u sustav (opremu) za tekuću kalendarsku godinu, a time se, posljedično mijenja cijena javne usluge za područje Grada Cresa.

Članak 35.

(1) Troškovi Davatelja javne usluge za izračun cijene minimalne javne usluge obuhvaćaju ukupne troškove nastale na područje Grada Cresa i Grada Malog Lošinja odnosno u daljnjem tekstu na području djelovanja davatelja javne usluge i usluge povezane s javnom uslugom.

(2) Troškovi za izračun cijene minimalne javne usluge raspoređeni su na sve kategorije korisnika sukladno količini proizvedenog miješanog komunalnog otpada i opterećenju sustava gospodarenja otpadom na području djelovanja davatelja javne usluge i usluge povezane s javnom uslugom u prošloj kalendarskoj godini. Odnosno, opterećenje sustava gospodarenja otpadom pojedine kategorije korisnika u prošloj kalendarskoj godini preneseno je u troškove Davatelja javne usluge koji nastaju pružanjem javne usluge za tu kategoriju korisnika. Na ovaj način se cijena minimalne javne usluge raspoređuje na sve kategorije korisnika proporcionalno količini proizvedenog miješanog komunalnog otpada i opterećenju sustava gospodarenja otpadom na području Grada Cresa i Grada Malog Lošinja.

(3) Za 1. kategoriju korisnika izračunat je prosječni volumen miješanog komunalnog otpada koji nastaje u kućanstvima na području djelovanja davatelja javne usluge i usluge povezane s javnom uslugom, te je svakom kućanstvu, zavisno o broju članova kućanstva, dodijeljen mjesečni volumen miješanog komunalnog otpada na temelju kojeg se obračunava cijena minimalne javne usluge.

(4) Za 2. kategoriju korisnika je temeljem očitovanja u Izjavi (ili prijedloga Davatelja javne usluge) određen broj osoba koji koriste nekretninu čiji vlasnik spada u 2. kategoriju korisnika. Na temelju broja osoba koji koriste nekretninu 2. kategorije korisnika izračunava se i prosječni volumen za obračun cijene minimalne javne usluge. Opterećenje sustava gospodarenja otpadom svih korisnika 2. kategorije korisnika usluge za izračun cijene minimalne javne usluge preneseno je u troškove namijenjene minimalnoj javnoj usluzi za sve korisnike 2. kategorije korisnika usluge. Korisnici iz ovog stavka plaćaju cijenu minimalne javne usluge za sva godišnja obračunska razdoblja. Prijedlog Davatelja javne usluge za određivanje broja osoba koji koriste nekretninu 2. kategorije korisnika usluge prikazan je tablicom 2.

Tablica 2.

|  |  |
| --- | --- |
| **Površina (m2)** | **Broj osoba** |
| 0-29 | 1 |
| 30-45 | 2 |
| 46-60 | 3 |
| 61-80 | 4 |
| 81-100 | 5 |
| 100+ | 6 |

(5)Za 3. kategoriju korisnika određeno je opterećenje sustava gospodarenja otpadom i troškovi gospodarenja otpadom koji se odnose na ovu kategoriju korisnika. Za svaku skupinu 3. kategorije korisnika određeno je zasebno opterećenje sustava gospodarenja otpadom u vidu faktora opterećenja na temelju kojeg se formira cijena minimalne javne usluge. Davatelj javne usluge će cjenikom odrediti koeficijente opterećenja sustava za korisnike javne usluge kategorije 3. Faktor opterećenja svake skupine 3. kategorije korisnika određen je proizvodnjom miješanog komunalnog otpada, vrstom djelatnosti te površinom i brojnošću gospodarskih objekata pojedine skupine. Cijena minimalne javne usluge za 3. kategoriju korisnika definirana je proizvodnjom miješanog komunalnog otpada u litrama po površini objekta korisnika i vrsti djelatnosti korisnika (faktoru opterećenja). Cijena minimalne javne usluge za 3. kategoriju korisnika koji obavljaju djelatnost samo u sezonskom dijelu godine izračunava se na jednak način kao i za ostale korisnike 3. kategorije korisnika usluge koji djelatnost obavljaju cijele godine, osim što se opterećenje sustava gospodarenja otpadom za 3. kategoriju korisnika usluge sa sezonskim obilježjem djelatnosti izračunava samo za sezonski dio godine.

(6)Za skupine 3. kategorije korisnika kojima nije moguće točno odrediti opterećenje sustava gospodarenja otpadom na na području djelovanja davatelja javne usluge i usluge povezane s javnom uslugom

prema površini, cijena minimalne javne usluge obračunavati će se na temelju opterećenja sustava prema drugim parametrima:

- skupina 3.4.b: na temelju broja registriranih ležajeva,

- skupina 3.5.a: na temelju kapaciteta plovnog objekta (broj registriranih osoba),

- skupina 3.5.b: na temelju broja bova/vezova.

(7)Za 1. i 2. kategoriju korisnika koji obavljaju djelatnost iznajmljivanja soba/apartmana, odnosno spadaju pod skupinu 3.4.a 3. kategorije korisnika, ugovara se minimalna javna usluga uvećana za broj postelja koje se koriste za iznajmljivanje. Procijenjeno opterećenje sustava gospodarenja otpadom na području Grada Cresa od strane turističkih noćenja u privatnom smještaj prenosi se u troškove Davatelja javne usluge namijenjene minimalnoj javnoj usluzi za dodatno opterećenje sustava koje nastaje iznajmljivanjem turističkih postelja. Svakoj postelji koja se iznajmljuje pridodaje se volumen procijenjene proizvodnje miješanog komunalnog otpada na koji se obračunava dodatna cijena minimalne javne usluge u periodu turističke sezone.

* + - 1. *Cijena ugovorne kazne (ukoliko je korisnik postupio protivno ovoj Odluci)*

Članak 36.

(1)Ugovorna kazna je iznos određen ovom Odlukom koji je korisnik javne usluge dužan platiti u slučaju kad je postupio protivno Ugovoru.

(2)Iznos ugovorne kazne mora biti razmjeran troškovima uklanjanja posljedica takvog postupanja.

(3)Smatra se da je korisnik javne usluge postupio protivno Ugovoru:

* ako ne vrši predaju otpada Davatelju javne usluge, a na temelju podataka očitanja mjernih uređaja za potrošnju električne energije, plina, pitke vode ili na drugi način se utvrdi da koristi nekretninu,
* ako nije dojavio davatelju usluge promjenu podataka iz Izjave o korištenju usluge u roku od 30 dana od dana kad je nastupila promjena
* ako nije u roku od 30 dana od početka korištenja novoizgrađene nekretnine,odnosno

posebnog dijela takve nekretnine, (kada je vlasnik nekretnine obvezu plaćanja ugovorom prenio na tog korisnika), o istome pisanim putem obavijestio davatelja usluge,

* ako nije dojavio davatelju usluge u roku od 15 dana svaku promjenu namjene prostora ili djelatnosti te proširenje i izmjenu djelatnosti ili druge okolnosti koje znatno utječu na povećanje ili smanjenje javne usluge
* ako nakon obavijesti Davatelja javne usluge ne ugovori spremnik veće zapremnine (vrijedi samo za korisnike koji nisu u mogućnosti koristiti polupodzemne spremnike i imaju spremnik na adresi nekretnine), a prema evidenciji o preuzetoj količini otpada proizlazi da za dva uzastopna obračunska razdoblja odlaže miješani komunalni otpad u količini koja premašuje volumen spremnika dodijeljenog sukladno Ugovoru,
* ako odlaže miješani komunalni otpad i/ili biorazgradivi komunalni otpad izvan spremnika za miješani komunalni otpad i/ili biorazgradivi komunalni otpad,
* ako odlaže problematični otpad u spremnike za miješani komunalni otpad ili druge spremnike namijenjene reciklabilnom otpadu,
* ako odlaže animalni otpad u spremnike za MKO, BKO ili korisni otpad,
* ako se poklopac/otpadomjer spremnika ne može u potpunosti zatvoriti,
* ako se uz spremnik nalazi rasuti otpad, otpad odložen u vrećice koje nisu od Davatelja javne usluge ili su odložene druge vrste otpada bez prethodne najave Davatelju javne usluge (EE otpad, glomazni otpad),
* ako u vrećicama/spremnicama za koristan otpad nije razvrstan otpad po vrstama kako je predviđeno ovom Odlukom,
* ako korisnik u vreće za reciklabilni otpad odlaže miješani komunalni otpad,
* ako neprimjerenim rukovanjem ili drugim radnjama ošteti otpadomjer,
* ako tijekom godine dana niti jednom ne koristi reciklažno dvorište ili mobilno reciklažno dvorište,
* ako kompostira otpad na neprimjeren način, odnosno ako ne kompostira otpad na način kako je određeno u članku 90. ove Odluke,
* ako odloži glomazni otpad na javnu površinu bez prethodnog dogovora s Davateljem javne usluge.

(4)Ako se poklopac spremnika koji korisnik javne usluge koristi na adresi nekretnine ne može zatvoriti, Davatelj usluge će naplatiti korisniku usluge dodatni volumen koji prelazi volumen spremnika.

(5)Korisnik javne usluge koji u godini dana nije niti jednom postavio spremnik za pražnjenje što se dokazuje izvodom iz elektroničke evidencije pražnjenja spremnika ili ako nije koristio polupodzemni spremnik s otpadomjerom dužan je Davatelju javne usluge, na njegovo traženje, dostaviti dokaze da nije koristio nekretninu.

(6)Ako korisnik javne usluge ne predoči Davatelju usluge dokaze da nije koristio nekretninu, Davatelj javne usluge će korisniku javne usluge naplatiti ugovornu kaznu u iznosu koji odgovara cijeni pražnjenja minimalno jednom u dva tjedna za miješani komunalni otpad za volumen spremnika koji je utvrđen Ugovorom i to za cijeli period u kojem nije predavao otpad. Ukoliko korisnik javne usluge koristi polupodzemni spremnik s otpadomjerom i nije ga koristio u određenom vremenskom razdoblju dužan je donijeti na upit Davatelja javne usluge dokaz da u tom periodu nije koristio nekretninu, u protivnom će mu se obračunati iznos kao da je koristio polupodzemni spremnik s otpadomjerom za prosječni broj pražnjenja koji je korisnik javne usluge imao u periodu kada je koristio polupodzemni spremnik i to cijeli period u kojem nije predavao otpad.

(7)Ukoliko preuzimatelj ne dostavi podatke o prikupljenoj ambalaži sa povratnom naknadom i papira nadležnoj službi Grada Cresa.

Članak 37.

Kad više korisnika javne usluge koristi zajednički spremnik nastalu obvezu plaćanja ugovorne kazne u slučaju kada se ne utvrdi odgovornost pojedinog korisnika snose svi korisnici javne usluge koji koriste zajednički spremnik sukladno udjelima/predanom volumenu miješanog komunalnog otpada u određenom obračunskom razdoblju.

Članak 38.

(1)Djelatnici komunalne tvrtke/komunalni redari, na terenu utvrđuju je li određeni korisnik javne usluge postupio protivno Ugovoru, odnosno je li korisnik javne usluge dužnik plaćanja ugovorne kazne.

(2)Dokaz da je korisnik javne usluge postupio protivno Ugovoru je fotografski zapis/video snimak spremnika/vrećice ili otpada rasutog ili neprimjereno odloženog na obračunskom mjestu. Na fotografskom zapisu/videu potrebno je da obračunsko mjesto korisnika javne usluge bude jasno uočljivo.

(3)Ukoliko se korisnik javne usluge zatekne u odlaganju otpada na način protivan Ugovoru, komunalni redar ili djelatnik Davatelja javne usluge dužan ga je fotografirati što čini prihvatljivi dokazni materijal za daljnje postupanje komunalnog redara (utvrđivanje identiteta i daljnje postupanje po Odluci o komunalnom redu Grada Cresa).

(4)Raspon visine ugovorne kazne određen je tablicom 3.

Tablica 3.

|  |  |  |
| --- | --- | --- |
| **Ugovorna kazna** | **Minimalna cijena** | **Maksimalna cijena** |
| Korisnik javne usluge ne vrši predaju otpada Davatelju javne usluge, a utvrdi se da koristi nekretninu | Ugovoreni spremnik s odvozom od 2 puta mjesečno ili za korisnike javne usluge koji koriste polupodzemni spremnik za prosječni volumen koji je korisnik javne usluge odložio u periodu kada je koristio polupodzemni spremnik | 1.000,00 kn |
| Korisnik nije dojavio davatelju usluge promjenu podataka iz Izjave o korištenju usluge u roku od 30 dana od dana kad je nastupila promjena | 500,00 | 1.000,00 kn |
| Korisnik nije u roku od 30 dana od početka korištenja novoizgrađene nekretnine,odnosno  posebnog dijela takve nekretnine, (kada je vlasnik nekretnine obvezu plaćanja ugovorom prenio na  tog korisnika), o istome pisanim putem obavijestio davatelja usluge, | 1.000,00 kn | 1.000,00 kn |
| Korisnik nije dojavio davatelju usluge u roku od 15 dana svaku promjenu namjene prostora ili djelatnosti te proširenje i izmjenu djelatnosti ili druge okolnosti koje znatno utječu na povećanje ili smanjenje javne usluge | 500,00 kn | 1.000,00 kn |
| Korisnik javne usluge za dva uzastopna obračunska razdoblja odlaže miješani komunalni otpad u količini koja premašuje volumen ugovorenog spremnika sukladno Ugovoru (vrijedi samo za korisnike koji ne koriste polupodzemne spremnike) | Dodatnih 20% volumena ugovorenog spremnika u obračunskom razdoblju | Dodatnih 50% volumena ugovorenog spremnika u obračunskom razdoblju |
| Korisnik javne usluge odlaže miješani komunalni otpad i/ili biorazgradivi komunalni otpad izvan spremnika za miješani komunalni otpad i/ili biorazgradivi komunalni otpad | Obračunati cijenu odloženog volumena i dodatno kaznu od min 50 kn | 1.000,00 kn |
| Korisnik javne usluge odlaže problematični otpad u spremnike za miješani komunalni otpad ili druge spremnike namijenjene reciklabilnom otpadu | Ovisno o volumenu spremnika kod korisnika koji koriste korisnici javne usluge koji nemaju mogućnost korištenja polupodzemnih spremnika (ili ukupnom volumenu MKO kojeg je korisnik odložio u polupodzemni spremnik do trenutka njegovog pražnjenja, onda se obračuna volumen predanog MKO x koeficijent pretvorbe volumena u kg x cijena zbrinjavanja opasnog otpada/kg | 1.000,00 kn |
| Poklopac ugovorenog spremnika korisnika javne usluge ne može se u potpunosti zatvoriti pri odvozu otpada (vrijedi samo za korisnike koji ne koriste polupodzemne spremnike) | Dodatnih 10% volumena ugovorenog spremnika u obračunskom razdoblju | Dodatnih 30% volumena ugovorenog spremnika u obračunskom razdoblju |
| Uz ugovoreni spremnik korisnika javne usluge nalazi se rasuti otpad, otpad odložen u vrećice ili su odložene druge vrste otpada bez prethodne najave Davatelju javne usluge (EE otpad, glomazni otpad) | Cijena preuzimanja po litri otpada + dodatan rad radnika/sat + prijevoz po km (ako je potrebno da dođe drugo vozilo po npr. glomazni ili EE otpad | 1.000,00 kn |
| Koristan komunalni otpad nije razvrstan u vrećicama/spremnicima na način predviđen ovom Odlukom | Cijena zbrinjavanja MKO/l ili cijena razvrstavanja komunalnog otpada + upozorenje korisniku | 500,00 kn |
| Korisnik javne usluge u vreće/spremnike za reciklabilni otpad odlaže miješani komunalni otpad | Cijena zbrinjavanja MKO/l + minimalna kazna u iznosu od 100,00 kn | 1.000,00 kn |
| Ukoliko preuzimatelj ne dostavi podatke o prikupljenoj ambalaži i papiru i kartonu iz uslužnih djelatnosti sa povratnom naknadom i papira nadležnoj službi Grada Cresa | 3.000,00  NAPLAĆUJE GRAD CRES | 5.000,00 kn |
| Korisnik javne usluge kompostira otpad na neprimjeren način | Opomena | 1.000,00 kn |
| Korisnik javne usluge odlaže glomazni otpad na javnu površinu bez prethodnog dogovora s Davateljem javne usluge | Cijena preuzimanja određene mase glomaznog otpada + dodatan rad radnika/sat + prijevoz po km + dodatnu kaznu od min 100 kn | 1.000,00 kn |
| Korisnik javne usluge uz glomazni otpad odlaže bačve,kante i slične posude u kojima ima ulja,boja,kiselina i drugih opasnih tvari te drugog problematičnog otpada | 100,00 kn + cijena preuzimanja i zbrinjavanja otpada | 1.000,00 kn |

(5)Visina cijene ugovorne kazne mora biti razmjerna troškovima uklanjanja posljedica postupanja protivno Ugovoru, a uračunava cijenu obrade i zbrinjavanja određenog volumena otpada (kn/l), vrijeme rada radnika – satnica (kn/h) i udaljenost do lokacije obračunskog mjesta na kojoj je korisnik javne usluge postupio protivno Ugovoru (potrošnja goriva (l goriva), cijena goriva (kn/l) i udaljenost (km)).

Članak 39.

Nadzor nad provedbom ove Odluke obavljaju djelatnici Davatelja javne usluge i komunalni redari na temelju Odluke o komunalnom redu.

Članak 40.

(1)Nadzor Korisnika javne usluge temeljem ove Odluke obavljaju djelatnici Davatelja javne usluge i komunalni redari, temeljem svojih ovlasti.

(2)Djelatnici davatelja javne usluge nadziru sadržaj spremnika i sve što se odnosi na postupanje s otpadom na obračunskom mjestu korisnika javne usluge (odlaganje otpada pokraj spremnika, sabijanje otpada u spremnicima na način da se spremnici ne mogu gravitacijski isprazniti, odlaganje viška otpada u spremnike na način da se poklopac spremnika ne može zatvoriti)

(3)Komunalni redari nadziru sve što i djelatnici Davatelja javne usluge i ostale postupke u svezi s postupanjem s komunalnim i drugim otpadom na temelju Odluke o komunalnom redu i ove Odluke.

* + - 1. *Naknade za građenje (ukoliko je Grad Cres donio godišnji Plan ulaganja u komunalnu infrastrukturu).*

Članak 41.

(1)Cijena javne usluge može se uvećati za naknadu za gradnju građevina za gospodarenje komunalnim otpadom (NG) što je prihod Grada Cresa, a koja se obračunava po litri preuzetog otpada.

(2)Iznos naknade za građenje utvrđuje se temeljem godišnjeg plana gradnje građevina za gospodarenje komunalnim otpadom koji donosi Gradsko Vijeće, najkasnije u prosincu tekuće godine za iduću godinu.

Članak 42.

Cijena javne usluge korigira se svake godine i to posebno:

* minimalna javna usluga temeljem financijskog izvješća i godišnjeg plana ulaganja u opremu i vozila Davatelja usluge,
* cijena odlaganja otpada po litri temeljem troškova odlaganja/obrade ostatnog otpada
* za iznos naknade za gradnju građevina za gospodarenje komunalnim otpadom temeljem godišnjeg plana ulaganja.
  + - 1. *Završne odredbe o cijeni javne usluge*

Članak 43.

Usklađenje cijene javne usluge koje se obavljaju temeljem:

- godišnjeg financijskog izvješća Davatelja javne usluge,

- promjena nastalih u troškovima zbrinjavanja otpada,

- plana ulaganja u opremu i komunalnu infrastrukturu za gospodarenje komunalnim otpadom,

Davatelj javne usluge dužan je donijeti najkasnije do 30.svibnja tekuće godine.

*Suglasnost na cjenik*

Članak 44.

(1)Gradonačelnik Grada Cresa daje suglasnost na prijedlog cjenika, odnosno njegove izmjene i dopune.

(2) Gradonačelnik Grada Cresa dužan se je očitovati u roku od 15 dana od dana podnošenja zahtjeva za pribavljanje suglasnosti.

(3)Ukoliko se gradonačelnik Grada Cresa ne očituje u roku od 15 dana na prijedlog cjenika, smatra se da je suglasan sa prijedlogom cjenika.

Članak 45.

Grad Cres objavljuje suglasnost na cjenik/izmjene i dopune cjenika, u Službenim novinama Grada Cresa.

Članak 46.

Davatelj javne usluge je dužan obavijestiti korisnika javne usluge o cjeniku/izmjenama i dopunama cjenika, u roku od najmanje 30 dana prije dana primjene cjenika.

*Obračun cijene javne usluge*

Članak 47.

(1)Značenja kratica za obračun cijene javne usluge:

* Cijena javne usluge – CJU
* Jedinična cijena za volumen miješanog komunalnog otpada izražena u kunama - JCV
* Cijena minimalne javne usluge – CMJU
* Ugovorna kazna - UK
* Broj otvaranja otpadomjera/pražnjenja spremnika miješanog komunalnog otpada u obračunskom razdoblju– BP
* Volumen otpadomjera/spremnika miješang komunalnog otpada - V
* Udio korisnika – U
* Naknada za gradnju građevina za gospodarenje komunalnim otpadom razmjerno predanom volumenu - NG
* Cijena javne usluge za predanu količinu miješanog komunalnog otpada izražena u kunama- C

(2)Izračun se vrši na slijedeći način:

C = JCV x BP x V x U

CJU = (JCV x BP x V x U) + CMJU + UK + (BP x V x U) x NG

skraćeno: CJU = C + CMJU + UK + BP x NG

* + 1. način određivanja udjela korisnika javne usluge u slučaju kad su korisnici javne usluge kućanstva i koriste zajednički spremnik, a nije postignut sporazum o njihovim udjelima

Članak 48.

(1)Na području Grada Cresa ne koriste se zajednički spremnici u kojima je potrebno određivati udjele korisnika.

(2)Koristeći otpadomjer pri ubacivanju otpada u spremnik određuju se točne količine otpada u zajedničkom spremniku za svakog korisnika odvojeno.

(3)Korisnici javne usluge koji ne koriste polupodzemne spremnike koriste individualne spremnike.

* + 1. način određivanja udjela korisnika javne usluge u slučaju kad su korisnici javne usluge kućanstva i pravne osobe ili fizičke osobe – obrtnici i koriste zajednički spremnik

Članak 49.

Svi korisnici 3. kategorije koriste polupodzemne spremnike pa se time i odlaganje otpada u otpadomjer polupodzemnog spremnika određuju točne količine odloženog otpada za svakog korisnika javne usluge.

* + 1. kriterij za određivanje korisnika javne usluge u čije ime Grad CRES preuzima obvezu plaćanja cijene za javnu uslugu

Članak 50.

Grad Cres preuzima obvezu plaćanja javne usluge temeljem kriterija iz Zakona o socijalnoj skrbi (Narodne novine br. 157/13, 152/14, 99/15, 52/16, 16/17) kojima se određuju korisnici socijalne skrbi koji primaju zajamčenu minimalnu naknadu od strane Centra za socijalnu skrb. i temeljem dodatnih kriterija, ukoliko su oni propisani od strane Grada Cresa.

* + 1. odredbe o korištenju javne površine za prikupljanje otpada

Članak 51.

(1)Kriterij za korištenje javne površine za prikupljanje otpada određuje nadležni upravni odjel Grada Cresa posebnom Odlukom.

(2)Iznimno, u dogovoru Davatelja javne usluge i korisnika javne usluge kod preuzimanja krupnog (glomaznog) otpada kao mjesto preuzimanja može se koristiti javna površina ukoliko Davatelj javne usluge nije u mogućnosti pristupiti vozilom za preuzimanje krupnog (glomaznog) otpada adresi korisnika. U tom slučaju dogovara se vrijeme preuzimanja i korisnik je dužan biti prisutan kod preuzimanja krupnog (glomaznog) otpada.

* + 1. odredbe o količini krupnog (glomaznog) otpada (u daljnjem tekstu: glomazni otpad) koji se preuzima u okviru javne usluge

*Krupni (glomazni) otpad*

Članak 52.

Popis vrsta predmeta i tvari koje se smatraju krupnim (glomaznim) komunalnim otpadom i koji se mogu, sukladno posebnom propisu koji uređuje Katalog otpada, kategorizirati ključnim brojem 20 03 07 – glomazni otpad, propisan je Dodatkom naputka o glomaznom otpadu (NN 79/15)

Članak 53.

(1)Korisnik javne usluge može predati krupni (glomazni) otpad na sljedeće načine:

1. po ispunjenom i predanom Zahtjevu za odvoz krupnog (glomaznog) otpada i u dogovoru s Davateljem javne usluge, bez naknade, do ukupno 5m3 godišnje i to samo u periodu od 15.rujna do 01.lipnja. Izvan tog perioda korisnik usluge dužan je krupni (glomazni) otpad sam dovesti u reciklažno dvorište.
2. po ispunjenom i predanom Zahtjevu za odvoz krupnog (glomaznog) otpada i u dogovoru s Davateljem javne usluge za količine koje su izvan količina od 5m3, uz naknadu prema cjeniku Davatelja javne usluge i to samo u periodu od 15.9. do 01.06. Izvan tog perioda korisnik usluge dužan je krupni (glomazni) otpad samostalno dovesti u reciklažno dvorište.

(2)Korisnik javne usluge može u tijeku jedne kalendarske godine predati Davatelju javne usluge 5 m3 krupnog (glomaznog) otpada. Za količine veće od 5 m3 dužan Davatelju javne usluge platiti uslugu temeljem cjenika.

Članak 54.

Spremnik za sakupljanje miješanog komunalnog otpada i/ili korisnog otpada koji korisnik nabavi samostalno ili već raspolaže istim, mora dobiti odobrenje za uporabu od strane Davatelja javne usluge koji ga je, ukoliko ga odobri za uporabu, dužan opremiti čipom/barkodom potrebnim za digitalnu evidenciju pražnjenja spremnika.

*Odvojeno skupljanje komunalnog otpada*

Članak 55.

(1)Komunalni otpad se odvojeno sakuplja putem:

1. Vrećica,
2. Individualnih spremnika,
3. Spremnika na zelenim otocima
4. Reciklažnog dvorišta,
5. Mobilnog reciklažnog dvorišta,
6. Preuzimanja od strane Davatelja javne usluge na zahtjev (poziv) korisnika javne usluge u dogovoreno vrijeme.

(2)Korištenje polu podzemnih spremnika na javnim površinama koji se otvaraju karticom korisnika, smatra se korištenjem individualnog spremnika.

(2)Davatelj javne usluge temeljem kategorije korisnika, smještaja mjesta primopredaje spremnika, i temeljem podataka iz izjave korisnika određuje vrstu spremnika za pojedine korisnike.

*Vrećice*

Članak 56.

(1)Vrećice za odvojeno sakupljanje miješanog komunalnog otpada korisnik javne usluge preuzima na blagajni kod Davatelja javne usluge,

(2)Vrećice za odvojeno sakupljanje korisnog otpada korisnik javne usluge preuzima na blagajni kod Davatelja javne usluge,

(5)Volumen vrećica za odvojeno sakupljanje miješanog komunalnog otpada iznosi 25 litara.

(6)Volumen vrećica za odvojeno sakupljanje korisnog otpada -ambalažni otpad iznosi 25 litara

*Spremnici za odvojeno sakupljanje komunalnog otpada*

Članak 57.

(1)Spremnik za odvojeno sakupljanje komunalnog otpada se mora nalaziti na području pružanja javne usluge određenom ovom Odlukom.

(2)Tipizirani/standardizirani spremnici za prikupljanje miješanog komunalnog otpada su plastični ili metalni spremnici volumena 60 litara, 80 litara, 120 litara, 240 litara i samo za miješani komunalni otpad 1.100 litara i polupodzemni spremnici.

(3)Korisnici javne usluge za odlaganje miješanog komunalnog otpada koriste:

- zeleni spremnik na svom obračunskom mjestu/sabirnom mjestu. Na zelenom spremniku je natpis: OSTALI OTPAD

- vrećice Davatelja javne usluge

- polupodzemni spremnik na svom obračunskom mjestu.

(4)Korisnici javne usluge kategorije 1. i 2. koriste sljedeće vrste spremnika za odlaganje papira i kartona, plastične i staklene i Al-Fe ambalaže:

- spremnik/vrećicu na svom obračunskom mjestu,

- spremnike na eko -otocima i to PLAVI spremnik za papir i karton, ŽUTI spremnik za plastiku, SIVI spremnik za staklo, SMEĐI spremnik za biootpad

- spremnike na sabirnom mjestu i to: PLAVI spremnik za papir i karton, ŽUTI spremnik za plastiku i Al-Fe ambalažu, SIVI spremnik za staklo, SMEĐI spremnik za biootpad, ZELENI spremnik za miješani komunalni otpad

- polu podzemne spremnike na svom obračunskom mjestu.

(5) Korisnici javne usluge kategorije 1. i 2. koriste spremnike za odlaganje otpadnog metala i Al-Fe ambalaže u:

1. reciklažnom dvorištu,
2. mobilnom reciklažnom dvorištu.

(6)Korisnici javne usluge kategorije 1. i 2. koriste spremnike za odlaganje problematičnog otpada u:

1. reciklažnom dvorištu,
2. mobilnom reciklažnom dvorištu.

(7)Korisnici javne usluge kategorije 3. za odlaganje papira i kartona, plastike i biootpada koriste spremnike/vrećice na svom obračunskom mjestu/sabirnom mjestu ukoliko navedeni otpad nije proizvodni otpad. U protivnom, dužni su navedeni otpad zbrinjavati kod ovlaštenog sakupljača, iznimno, kod Davatelja javne usluge ukoliko je ugovorena ta vrsta usluge.

(8)Korisnici javne usluge kategorije 3. problematični otpad/opasni otpad su dužni zbrinjavati kod ovlaštenog sakupljača uz propisanu prateću dokumentaciju.

(9)Korisnici javne usluge kategorije 3. biorazgradivi proizvodni otpad dužni su predati ovlaštenom sakupljaču uz propisanu prateću dokumentaciju.

Članak 58.

Spremnik za sakupljanje miješanog komunalnog otpada i/ili korisnog otpada koji korisnik nabavi samostalno ili već raspolaže istim, mora dobiti odobrenje za uporabu od strane Davatelja javne usluge koji ga je, ukoliko ga odobri za uporabu, dužan opremiti čipom/barkodom potrebnim za digitalnu evidenciju pražnjenja spremnika.

*Informiranje javnosti*

Članak 59.

(1)Grad Cres i Davatelj javne usluge su dužni na svojoj mrežnoj stranici objaviti i ažurno održavati popis koji sadrži sljedeće informacije:

* lokaciju i radno vrijeme reciklažnog dvorišta,
* lokacije i radno vrijeme mobilnog reciklažnog dvorišta,
* lokaciju kompostane
* lokaciju sortirnice,
* lokacije zelenih otoka (dok su i zeleni otoci način za prikupljanje komunalnog otpada),
* uputu o preuzimanju glomaznog (krupnog) otpada na zahtjev korisnika,
* brojeve telefona na koje korisnici javne usluge mogu nazvati za preuzimanje EE otpada,
* brojeve telefona na koje korisnici javne usluge mogu nazvati za preuzimanje građevnog otpada koji sadrži azbest,
* brojeve telefona na koje korisnici javne usluge mogu nazvati za preuzimanje otpadnih motornih vozila
* mjesta za preuzimanje uginulih životinja (kućnih ljubimaca) i animalnog otpada
* uputu o kompostiranju za korisnike koji individualno kompostiraju biootpad

(2)Davatelj javne usluge je osim informacija navedenih u stavku 1.ovog članka dužan na svojim mrežnim stranicama objavljivati i:

* obavijest koja mora sadržavati plan odvoza s datumima, miješanog komunalnog otpada, biorazgradivog komunalnog otpada i reciklabilnog komunalnog otpada.
* uputu o postupanju s miješanim komunalnim otpadom, biorazgradivim komunalnim otpadom i reciklabilnim komunalnim otpadom
* područja u kojima se spremnici za odvojeno sakupljanje komunalnog otpada izravno ustupaju korisniku javne usluge.

Članak 60.

(1)Pravo na pristup informacijama koje posjeduje, raspolaže ili nadzire Davatelj javne usluge uređeno je Zakonom o pravu na pristup informacijama (Narodne novine 25/13). Zakonom se propisuju i načela prava na pristup, izuzeci od prava na pristup, te postupak za ostvarivanje i zaštitu prava na pristup informacijama

(2)Pravo na informaciju ostvaruje se podnošenjem zahtjeva Davatelju javne usluge koji se može dostaviti:

1. pismenim putem na adresu: Komunalne usluge Cres Lošinj d.o.o., Turion 20/a 51557 Cres
2. e-mailom na adresu: info@kucl.hr
3. telefaksom na broj:  051-571-415
4. osobno: u Cresu u sjedištu tvrtke na adresi Komunalne usluge Cres Lošinj d.o.o., Turion 20/a 51557 Cres, radnim danom (pon-pet) od 07 do 15 sati

*Gospodarenje posebnim kategorijama otpada*

Članak 61.

Davatelj javne usluge i davatelj usluge povezane s javnom uslugom je dužan gospodariti s odvojeno sakupljenim komunalnim otpadom, uključujući preuzimanje i prijevoz tog otpada, sukladno propisanom redu prvenstva gospodarenja otpadom i na način koji ne dovodi do miješanja odvojeno sakupljenog komunalnog otpada s drugom vrstom otpada ili s otpadom koji ima drugačija svojstva.

*Ambalažni otpad*

Članak 62.

(1)Potrošač (kupac) ima pravo na naknadu u iznosu od 0,50 kn za svaku jedinicu ambalaže za piće (PET bocu, staklenu bocu i Al-Fe limenku) koja je ista u sustavu povratne naknade, a koju je vratio u trgovinu ili predao u reciklažno dvorište (samo ukoliko osoba koja upravlja reciklažnim dvorištem otkupljuje ambalažu obuhvaćenu povratnom naknadom).

(2)Ambalaža koju potrošač vraća u trgovinu ili predaje u reciklažno dvorište mora biti ispražnjena od sadržaja, ne smije biti zgnječena ili uništena, a bar-kod i oznaka sustava povratne naknade moraju biti jasno vidljivi i čitljivi.

(3)Potrošač (kupac) nema pravo na naknadu iz stavka 1. ovog članka ako ambalaža ne odgovara navedenim uvjetima i ako se ne radi o ambalaži obuhvaćenoj povratnom naknadom.

(4)Prodavatelj (trgovina na malo) koji prodaje pića, a čiji prodajni prostor je veći od 200 četvornih metara te osoba koja upravlja reciklažnim dvorištem (ukoliko i kada ima koncesiju za navedene poslove) su dužni:

1. tijekom cijelog radnog vremena preuzimati od potrošača ambalažu od pića,
2. jasno i vidljivo označiti mjesto preuzimanja ambalaže od pića te informirati potrošača o načinu preuzimanja iste (ručno ili putem aparata za preuzimanje ambalaže),
3. omogućiti prihvat ambalaže i isplatiti naknadu potrošaču za predanu ambalažu.

(5) Prodavatelj (trgovina na malo) čiji je prodajni prostor manji od 200 četvornih metara nije dužan, ali može od potrošača preuzimati ambalažu od pića samostalno unutar vlastitog prodajnog prostora ili u suradnji sa sakupljačem izvan vlastitog prodajnog prostora.

(6)Prodavatelj koji obavlja trgovinu na veliko i koji u svojoj ponudi ima pića je dužan omogućiti preuzimanje ambalaže od pića od svojih kupaca (kafića, restorana, hotela i sl.).

Članak 63.

(1)Korisnici javnih usluga iz kategorije 1. i 2. su dužni ambalažu koja nije opasni otpad odvajati od miješanog komunalnog otpada i od ostalih vrsta otpada te ju ovisno o vrsti materijala (staklo, papir i karton, plastika, drvo, metal) odlagati/predavati na jedan od sljedećih načina:

1. odlagati u odgovarajuću vrećicu ili spremnik na eko otocima/sabirnim mjestima
2. odlagati u spremnik na svom obračunskom mjestu
3. odlagati u polu podzemni spremnik
4. predati u reciklažno dvorište,
5. predati u mobilno reciklažno dvorište,
6. predati sakupljaču otpadne ambalaže za ambalažu obuhvaćenu povratnom naknadom,
7. odložiti u odgovarajući spremnik na zelenom otoku.

(2)Davatelj javne usluge je osigurao spremnike na sabirnom mjestu/eko otocima za:

- ŽUTI spremnici – ambalaža od plastike i metala (Al-Fe ambalaža)

- SIVI spremnici – ambalaža od stakla.

(3)Korisnici javne usluge kategorije 1. i 2. su dužni metalnu ambalažu predavati u reciklažnom dvorištu/mobilnom reciklažnom dvorištu.

(4)Korisnici javne usluge kategorije 3. mogu metalnu ambalažu predavati Davatelju javne usluge ukoliko je tako ugovoreno.

Članak 64.

Korisnici javnih usluga iz kategorije 3. su dužni ambalažu koja nije opasni otpad odvajati od miješanog komunalnog otpada i od ostalih vrsta otpada te ju prema vrsti materijala predati:

sakupljaču otpadne ambalaže,

prodavatelju proizvoda ukoliko se radi o povratnoj ambalaži

Davatelju javne usluge ukoliko ambalaža nije proizvodni otpad

Članak 65.

Korisnici javnih usluga iz kategorije 3. koji su ovlašteni sakupljači ambalaže obuhvaćene povratnom naknadom, dužni su predati nadležnoj službi Grada Cresa do kraja veljače tekuće godine, za prethodnu godinu, Izvješće o vrsti i količini preuzete ambalaže u prethodnoj godini.

Članak 66.

Korisnici javnih usluga iz kategorije 1. i 2. su dužni otpadnu ambalažu koja je opasni otpad (ambalaža od boja, lakova, razrjeđivača, sredstava za čišćenje, sredstava za zaštitu bilja i sl.) odvajati od miješanog komunalnog otpada i od ostalih vrsta otpada te ju odvojeno predati u:

reciklažno dvorište,

mobilno reciklažno dvorište,

prodavatelju (u trgovinu na malo) proizvoda od kojih je nastala ova otpadna ambalaža ili sakupljaču otpadne ambalaže.

Članak 67.

Korisnici javnih usluga iz kategorije 3. su dužni ambalažu koja je opasni otpad predati ovlaštenom sakupljaču uz propisanu prateću dokumentaciju.

Članak 68.

(1)Prodavatelj koji prodaje proizvode u ambalaži od kojih nastaje otpadna ambalaža koja je opasni otpad (KB 15 01 10\*-ambalaža koja sadrži ostatke opasnih tvari ili je onečišćena opasnim tvarima) je dužan preuzimati takvu otpadnu ambalažu od fizičkih osoba.

(2)Prodavatelj je obvezan postaviti spremnik za sakupljanje otpadne ambalaže koja je opasni otpad i na vidnom mjestu, na ulazu za potrošače u trgovinu, informirati potrošače o njihovoj mogućnosti predaje i njegovoj dužnosti preuzimanja otpadne ambalaže koja je opasni otpad u njegovom prodajnom prostoru tijekom cijelog radnog vremena.

*Otpadno staklo*

Članak 69.

(1)Korisnici javne usluge iz kategorija 1. i 2. otpadno ambalažno staklo mogu predavati na slijedeće načine:

u individualnim spremnicima/vrećicama za otpadno ambalažno staklo,

u polu podzemnim spremnicima

u SIVE spremnike na eko-otocima/sabirnim mjestima

u reciklažnom dvorištu,

u mobilnom reciklažnom dvorištu

prodavatelju, ukoliko se radi o staklenoj ambalaži obuhvaćenoj povratnom naknadom.

(2)U spremnike iz stavka 1. ovog članka ne smije se odlagati:

* prozorsko staklo, automobilsko staklo, kristalno i optičko staklo, armirano staklo, laboratorijsko staklo, staklena vuna,
* žarulje i fluorescentne svjetiljke,
* porculanski i keramički predmeti.
* ogledala

(3)Štedne žarulje i fluorescentne cijevi su EE otpad i način postupanja opisan je u članku 75. ove Odluke.

(4)prozorsko staklo, automobilsko staklo, armirano staklo su glomazni otpad i s njima je potrebno postupati kao i sa ostalim glomaznim otpadom.

(5)porculanski i keramički predmeti, čaše i sl. potrebno je odložiti u spremnike za miješani komunalni otpad.

Članak 70.

Korisnici javne usluge iz kategorije 3. otpadno ambalažno staklo mogu predavati na jedan od sljedećih načina:

u individualnim spremnicima za odlaganje stakla i/ili vrećicama Davatelju javne usluge ukoliko otpadno ambalažno staklo nije proizvodni otpad,

u SIVIM spremnicima na eko otocima/sabirnim mjestima ukoliko je tako ugovoreno između Davatelja javne usluge i korisnika javne usluge za neproizvodni otpad

u polupodzemnim spremnicima (neproizvodni otpad)

ovlaštenim sakupljačima (proizvodni otpad)-

*Otpadno jestivo ulje*

Članak 71.

(1)Otpadno ulje je svako ulje (biljno, životinjsko mineralno, sintetičko, industrijsko izolacijsko  i/ili termičko ulje) koje više nije za uporabu kojoj je prvobitno bilo namijenjeno.

(2)Pod otpadna jestiva ulja koja su bio razgradiva i čine neopasan otpad, svrstavaju se sva ulja koja nastaju u kućanstvu i obavljanjem ugostiteljske i turističke djelatnosti, industriji, obrtu, zdravstvenoj djelatnosti, javnoj upravi i drugim sličnim djelatnostima u kojima se priprema hrana

(3)Otpadna maziva ulja su opasni otpad i to su sva ulja za podmazivanje motora, kompresora i sl.

Članak 72.

(1)Otpadna biljna ulja (jestiva ulja) od prženja, iz friteza i jestivo ulje kojem je prošao rok trajanja ili je neupotrebljivo iz drugog razloga korisnici javnih usluga iz kategorija 1. i 2. mogu odlagati u posudama.

Pune posude se predaju Davatelju usluge u:

1. reciklažnom dvorištu
2. mobilnom reciklažnom dvorištu.

(2)Otpadna motorna ulja korisnici javnih usluga iz kategorija 1. i 2. dužni su predavati u:

1. reciklažnom dvorištu

2. mobilnom reciklažnom dvorištu.

(3)Korisnici javnih usluga iz kategorije 3. dužni su predavati sva otpadna ulja ovlaštenom sakupljaču uz propisanu prateću dokumentaciju, iznimno, otpadna jestiva ulja u reciklažnom dvorištu, po dogovoru s Davateljem javne usluge, uz propisanu prateću dokumentaciju.

*Problematični otpad*

Članak 73.

Korisnik javne usluge je dužan izdvojiti problematični otpad iz miješanog komunalnog otpada.

Članak 74.

(1)Korisnik javne usluge kategorije 1. i 2. je dužan predati problematični otpad u:

* reciklažno dvorište,
* mobilno reciklažno dvorište,
* prodavatelju proizvoda od kojih je nastao navedeni otpad ukoliko je tako propisano posebnim propisima.

(2)Korisnik javne usluge kategorije 1. i 2. ne plaća predaju problematičnog otpada za količine manje ili jednake 10 kg u kalendarskoj godini. Za količine veće od 10 kg korisnik javne usluge plaća naknadu prema cjeniku Davatelja javne usluge.

(3)Korisnik javne usluge kategorije 3. je dužan predati problematični otpad ovlaštenom sakupljaču uz propisanu prateću dokumentaciju.

(4)Popis problematičnog otpada kojeg je dužna zaprimati osoba koja upravlja reciklažnim dvorištem je propisan Dodatkom IV. Pravilnika o gospodarenju otpadom (Narodne novine br. 117/17) kako je navedeno u tablici 4. ove Odluke.

*Elektronični i električni otpad (EE otpad)*

Članak 75.

(1)Korisnici javnih usluga iz kategorija 1. i 2. dužni su predavati EE otpad na slijedeće načine:

1. halogene žarulje, fluorescentne i ostale vrste štednih žarulja, te otpadne EE uređaje i opremu prodavatelju koji u svom prodajnom programu ima EE opremu, bez naknade i obveze kupnje,
2. EE opremu koju zbog kvara preuzima serviser, isti je dužan preuzeti i zbrinuti od korisnika javne usluge besplatno, ukoliko se utvrdi da popravak nije moguć ili komercijalno nije isplativ,
3. u reciklažnom dvorištu,
4. u mobilnom reciklažnom dvorištu,
5. ovlaštenom sakupljaču pozivom na besplatni broj koji je objavljen na web stranici Davatelja javne usluge

(2)Korisnici javne usluge iz kategorije 3. su dužni EE otpad predavati ovlaštenom sakupljaču uz propisanu dokumentaciju.

Članak 76.

Odlaganje EE otpada na javnim površinama i pokraj kontejnera za ostale vrste otpada je zabranjeno.

*Animalni otpad*

Članak 77.

Zabranjeno je odlaganje animalnog otpada u spremnike za miješani komunalni otpad i u bilo koje druge spremnike namijenjene odlaganju reciklabilnog otpada.

Članak 78.

Grad Cres i Davatelj javne usluge dužni su na svojim mrežnim stranicama objaviti adrese i nazive pravnih subjekata gdje korisnici iz kategorije 1. i 2. mogu zbrinuti animalni otpad.

*Otpadni tekstil i obuća*

Članak 79.

(1)Korisnik javne usluge iz kategorija 1. i 2. mogu predati otpadni tekstil i obuću na sljedeće načine:

1. u spremnike za tekstil na javnim površinama
2. u reciklažnom dvorištu
3. u mobilnom reciklažnom dvorištu,
4. prodavatelju čija je prodajna površina tekstila i/ili obuće veća od 400 metara kvadratnih koji je dužan osigurati preuzimanje od posjednika iz kućanstva, bez naknade i bez obveze kupnje, za onu vrstu tekstila odnosno obuće koja se predaje kao otpad, a koju on ima u svom asortimanu prodaje.
5. humanitarnim organizacijama

(2)Korisnik javne usluge iz kategorije 3. otpadni tekstil dužan je predavati ovlaštenom sakupljaču.

*Otpad koji sadrži azbest*

Članak 80.

(1)Korisnici kategorije 1. i 2. otpad koji sadrži azbest dužni su predati ovlaštenoj tvrtki za zbrinjavanje otpada koji sadrži azbest.

(2)Korisnici kategorije 3. dužni su zbrinuti otpad koji sadrži azbest putem ovlaštene tvrtke za zbrinjavanje te vrste otpada, uz propisanu prateću dokumentaciju.

*Otpadni lijekovi i medicinski otpad*

Članak 81.

Sav opasni medicinski otpad je zabranjeno odlagati zajedno sa komunalnim otpadom.

Članak 82.

Korisnik javne usluge iz kategorija 1. i 2. je dužan predavati otpadne lijekove i medicinski otpad na jedan od sljedećih načina:

1. u medicinsku ustanovu, svom osobnom liječniku, medicinski otpad s oštricama ili šiljatim završecima koji sadržava korištene zaražene i/ili potencijalno zaražene igle, lancete, štrcaljke, skalpele i tome slične oštre predmete koji su bili u kontaktu s pacijentom i/ili potencijalno zaraznim materijalom.
2. stare lijekove i/ili sličan farmaceutski otpad u: ljekarne, veterinarske ambulante (lijekovi namijenjeni životinjama),
3. u reciklažno dvorište,
4. u mobilno reciklažno dvorište.

Članak 83.

Korisnik javne usluge iz kategorije 3. je dužan predavati otpadne lijekove i medicinski otpad ovlaštenom sakupljaču uz propisanu prateću dokumentaciju.

*Otpadne pelene*

Članak 84.

Otpadne pelene inkontinentnih bolesnika, dječje pelene i sl. ne ulaze u kategoriju medicinskog otpada i predaju se zajedno sa miješanim komunalnim otpadom, ukoliko Davatelj javne usluge nije predvidio posebne vrećice u koje se taj otpad može odložiti.

*Građevni otpad*

Članak 85.

(1)Vlasnik građevnog otpada koji je nastao na određenom gradilištu je:

1. vlasnik ili korisnik cijele građevine ili njezinog dijela, koja se nalazi na tom gradilištu i čijom aktivnošću je nastao građevni otpad,
2. investitor, kada je na njega vlasnik ili korisnik cijele građevine ili njezinog dijela, a koji se nalaze na tom gradilištu, ugovorom prenio vlasništvo nad građevnim otpadom,
3. izvođač radova kada je na njega vlasnik ili korisnik cijele građevine ili njezinog dijela građevine, a koja se nalazi na tom gradilištu, ugovorom prenio vlasništvo nad građevnim otpadom,
4. izvođač radova kada je na njega investitor iz točke 2. ovog stavka, ugovorom prenio vlasništvo nad građevnim otpadom.

(2)Vlasnik građevnog otpada dužan je osigurati predaju građevnog otpada ovlaštenoj osobi.

(3)Korisnici kategorije 1. i 2. su dužni građevni otpad predati:

- u reciklažno dvorište (Za zbrinjavanje količine od najviše 20 kg u kalendarskoj godini, korisnik javne usluge ne plaća zbrinjavanje. Za količine veće od 20 kg korisnik javne usluge je dužan predati građevni otpad u reciklažno dvorište za građevni otpad ili na odlagalištu građevnog otpada),

- samostalno predati na odlagalište građevnog otpada.

(4)Korisnici javne usluge iz kategorije 3. su dužni građevni otpad predavati na odlagalištu građevnog otpada uz propisanu prateću dokumentaciju.

*Otpad sa tržnica*

Članak 86.

(1)Zakupci prostora na tržnici su dužni razvrstati otpad sukladno izjavi koja je sastavni dio ugovora o zakupu.

(2)Zakupci prostora na tržnici su dužni opasan otpad predavati odvojeno od komunalnog otpada.

(3)Upravitelj tržnice može predati samo one vrste otpada koje se mogu preuzeti u reciklažnom dvorištu uz nadoplatu, prema cjeniku Davatelja javne usluge i na temelju dogovora s Davateljem javne usluge.

(4)Animalni otpad se predaje ovlaštenim sakupljačima animalnog otpada.

(5)Sakupljanje i odvoz animalnog otpada se obavljaju specijaliziranim prijevoznim sredstvima koja se ne mogu koristiti u druge svrhe i moraju udovoljavati određenim uvjetima.

*Otpad s groblja*

Članak 87.

(1)Posjetitelji groblja dužni su otpad razvrstati i odvojeno odložiti u namjenske spremnike koji se nalaze na groblju.

(2)Otpad koji se odvojeno sakuplja uključuje lampione, otpadno cvijeće, travu, vijence, papir i karton te električne svjetiljke.

*Biorazgradivi otpad namijenjen kompostiranju*

Članak 88.

(1)Davatelj javne usluge neće odvojeno sakupljati biorazgradivi komunalni otpad do izgradnje kompostane.

(2)Ministar zaštite okoliša i energetike, može, na prijedlog Povjerenstva, donijeti Odluku o odstupanju od reda prvenstva za gospodarenje biorazgradivog komunalnog otpada za Primorsko – goransku županiju i u tom slučaju u kompostani će se kompostirati isključivo zeleni otpad i isti preuzimati od korisnika javne usluge.

Članak 89.

Davatelj javne usluge može utvrditi mehanizme kojima potiče samostalno kompostiranje.

Članak 90.

(1)U slučaju samostalnog kompostiranja korisnik javne usluge je dužan kompostirati otpad na način da ne ugrožava okoliš u skladu sa higijensko-sanitarnim uvjetima.

(2)Korisniku koji iskaže interes za samostalno kompostiranje i ima uvjete za smještaj kompostera Davatelj javne usluge osigurava komposter.

(2)Korisnik javne usluge je dužan kompostirati isključivo zeleni otpad i bio otpad iz vlastitog kućanstva.

(3)Kompostiranje iz prethodnog stavka se može vršiti isključivo u:

1. tipskim komposterima koje je korisnik javne usluge zadužio od davatelja javne usluge,
2. komposterima koje je korisnik javne usluge sam nabavio,
3. kompostnim hrpama koje ne smiju biti veće od 2 m3 ukoliko se radi o individualnom stanovanju.

(4)Komposteri/ kompostne hrpe ne smiju širiti neugodan miris i moraju biti smještene najmanje 2 m od granice susjedne parcele.

(5)Kompostiranje se može vršiti u komposterima od 60 litara maksimalno u slučaju kada kompostiranje vrši korisnik javne usluge iz više stambenog objekta.

(6)Kompostirati se može odvijati isključivo pod kontroliranim uvjetima, korištenjem enzima, kalifornijskih crva i/ili prirodnim putem bez dodataka.

(7)U slučaju neprimjerenog načina kompostiranja koje za posljedicu ima neugodan miris, prisutnost glodavaca i sl. davatelj javne usluge može zabraniti kompostiranje korisniku javne usluge u suradnji s komunalnim redarstvom i naložiti plaćanje ugovorne kazne.

*Otpadna motorna vozila*

Članak 91.

Korisnik javne usluge kategorije 1. i 2. može zbrinuti otpadno motorno vozilo na sljedeće načine:

1. samostalno pozvati ovlaštenog sakupljača prema popisu ovlaštenih sakupljača koji se nalazi na web stranici davatelja javne usluge da najkasnije u roku od 15 dana od dana poziva preuzme otpadno vozilo.

2. pozivati davatelja javne usluge da pozove ovlaštenog sakupljača koji će s korisnikom javne usluge dogovoriti preuzimanje otpadnog motornog vozila od strane ovlaštenog sakupljača.

Članak 92.

(1)Ovlašteni sakupljač je dužan prilikom preuzimanja otpadnog vozila preuzeti od korisnika javne usluge (posjednika otpadnog vozila) dokumentaciju o otpadnom vozilu, popuniti prateći list sukladno posebnom propisu, te sačiniti foto zapis otpadnog vozila u svrhu dokazivanja njegove cjelovitosti i sljedivosti.

(2)Ovlašteni sakupljač je dužan za preuzeto cjelovito otpadno vozilo od posjednika koji je isto predao sukladno propisu, na temelju vaganjem utvrđene mase predanog otpadnog vozila, a koja ne može biti veća od mase vozila iskazane u prometnoj dozvoli, i iznosa jedinične naknade, posjedniku otpadnog vozila obračunati i isplatiti naknadu.

Članak 93.

Otpadna motorna vozila je zabranjeno držati na javnim površinama.

Članak 94.

Korisnik javne usluge (posjednik otpadnog motornog vozila) je dužan osigurati da tekućine iz otpadnog motornog vozila ne istječu u okoliš.

Članak 95.

Davatelj javne usluge je dužan obavijestiti komunalno redarstvo ako ocjeni da otpadno motorno vozilo ugrožava sastavnice okoliša, da je na javnoj površini i sl.

*Otpadni papir i karton*

Članak 96.

(1)Sakupljanje otpadnog papira i kartona (novine, časopisi i manja kartonska ambalaža) se obavlja najmanje jednom mjesečno za 1. i 2. kategoriju korisnika.

(2)Sakupljanje otpadnog papira i kartona za 3. kategoriju korisnika se obavlja ukoliko je tako ugovoreno između korisnika i davatelja javne usluge, u dinamici kako je ugovoreno.

Članak 97.

Korisnici javne usluge iz kategorija 1. i 2. su dužni predavati otpadi papir na jedan od slijedećih načina:

1. putem individualnih spremnika/vrećica na obračunskom mjestu korisnika javne usluge,
2. putem polu podzemnih spremnika
3. putem PLAVIH spremnika na eko otocima i/ili sabirnim mjestima
4. u reciklažnom dvorištu,
5. u mobilnom reciklažnom dvorištu.

Članak 98.

Korisnici javne usluge iz kategorije 3. su dužni predavati otpadni papir i karton na jedan od sljedećih načina:

1. putem spremnika/vrećica dodijeljenih od strane davatelja javne usluge ukoliko je tako ugovoreno,
2. putem PLAVIH spremnika na eko otocima i/ili sabirnim mjestima
3. putem polu podzemnih spremnika
4. u reciklažnom dvorištu ( bez obzira na količinu), uz propisanu prateću dokumentaciju,
5. ovlaštenim sakupljačima/prijevoznicima otpadnog papira i kartona uz propisanu prateću dokumentaciju.

Članak 99.

Korisnici javnih usluga koji otpadni papir i karton predaju ovlaštenim sakupljačima/prijevoznicima uz propisanu popratnu dokumentaciju, dužni su nadležnoj službi Grada Cresa najkasnije do 28.veljače tekuće godine, za prethodnu godinu, dati podatke o predanim količinama i vrstama otpada (ključni broj i naziv otpada).

Članak 100.

Korisnici javnih usluga koji obavljaju djelatnost, a imaju veće količine otpadnog papira i kartona, mogu s davateljem javne usluge ugovoriti dodjelu spremnika i učestalost odvoza prema potrebama i mogućnostima davatelja javne usluge.

*Otpadne gume*

Članak 101.

(1)Korisnici javne usluge iz kategorije 1. i 2. dužni su otpadne gume predati na jedan od slijedećih načina:

1. serviseru/vulkanizeru koji je dužan preuzeti otpadne gume
2. u reciklažnom dvorištu

(2)Korisnici javne usluge iz kategorije 3. dužni su otpadne gume predavati:

1. ovlaštenom sakupljaču
2. serviseru

*Otpadne baterije i akumulatori*

Članak 102.

Korisnici javne usluge iz kategorije 1. i 2. dužni su otpadne baterije i akumulatore predati na jedan od slijedećih načina:

1. u reciklažno dvorište
2. prodavatelju na lokaciji prodajnog prostora u kojem prodaje baterije i akumulatore, bez naknade i bez obveze kupnje nove baterije i/ili akumulatora
3. serviseru koji je dužan preuzeti otpadne automobilske baterije i akumulatore bez naknade.

Članak 103.

Korisnici javne usluge iz kategorije 3. dužni su otpadne baterije predati uz propisanu dokumentaciju:

1. ovlaštenom sakupljaču uz propisanu prateću dokumentaciju,
2. serviseru (uz potvrdu o preuzimanju)

*Javne priredbe (manifestacije)*

Članak 104.

(1)Javne priredbe organiziraju se sukladno Zakonu o javnom okupljanju (NN 128/99, 90/05, 139/05, 150/05, 82/11 i 78/12).

(2)Javne priredbe mogu se organizirati na otvorenom i/ili zatvorenom prostoru, namijenjenom ili prikladnom za održavanje priredbe.

(3)Organizator javne priredbe je pojedinac ili pravna osoba koja u skladu sa zakonom iz stavka 1. ovog članka prijavljuje javnu priredbu.

Članak 105.

(1)Organizator javne priredbe dužan je od Davatelja javne usluge preuzeti spremnike za odlaganje miješanog komunalnog otpada, biorazgradivog komunalnog otpada, ambalažnog otpada i papira.

(2)Organizator je dužan Davatelju javne usluge platiti uslugu korištenja spremnika i uslugu preuzimanja miješanog komunalnog otpada i biorazgradivog komunalnog otpada unaprijed, prema broju spremnika koji je organizator temeljem jednokratne izjave ugovorio sa Davateljem javne usluge, a temeljem cjenika.

(3)Davatelj javne usluge može umanjiti cijenu iz stavka 2. ovog članka ukoliko se organizator očituje daće koristiti na priredbi isključivo kompostabilne materijale za tanjure, čaše i sl.

(4)Davatelj javne usluge ugovara uslugu isključivo sa organizatorom javne priredbe a isti je dužan osigurati postupanje s otpadom na način propisan ovom odlukom.

*Reciklažno dvorište*

Članak 106.

(1)Adresa reciklažnog dvorišta za područje Grada Cresa je Pržić bb.

(2)Radno vrijeme reciklažnog dvorišta i adresu odrediti će Davatelj usluge i o tome javno obavijestiti sve Korisnike

Članak 107.

(1)Davatelj javne usluge u reciklažnim dvorištu može zaprimati i otpad koji nije nastao na području Grada Cresa za koje je uspostavljeno to reciklažno dvorište kao i otpad koji nije nastao u kućanstvu.

(2)Osoba iz stavka 1. ovog članka koja predaje otpad snosi sve troškove gospodarenja tim otpadom a prema cjeniku Davatelja javne usluge.

(3)Korisniku javne usluge koji u reciklažnom dvorištu predaje sekundarne sirovine kao željezo, lim, bakar, aluminij, mesing, broncu, prokrom, kablove i sl. isplaćuje se naknada za masu predanog otpada prema cjeniku Davatelja javne usluge.

(4)Preuzimanje otpada i plaćanje naknade kako je navedeno u stavku 3. ovog članka moguće je samo uz predočenje osobne iskaznice donositelja koji mora biti stariji od 18 godina. Plaćanje za iznose do 100 kn obavlja se u gotovini, za iznose veće od 100 kn naknada se uplaćuje na žiro račun donositelja otpada.

Članak 108.

(1)Reciklažno dvorište mora biti opremljeno odgovarajućom vagom i video nadzorom ukoliko se u istima obavlja trgovanje otpadom.

(2)Djelatnik koji zaprima otpad u reciklažnom dvorištu, mobilnom reciklažnom dvorištu i reciklažnom dvorištu za građevni otpad dužan je evidentirati korisnika/donositelja otpada i količinu i vrstu predanog otpada o čemu izdaje pisanu potvrdu koju je korisnik dužan sačuvati kao dokaz korištenja reciklažnog dvorišta.

Članak 109.

(1)Davatelj javne usluge je dužan u reciklažnom dvorištu zaprimati bez naknade i voditi evidenciju o zaprimljenom otpadu nastalom u kućanstvu ( korisnici javne usluge iz kategorija 1. i 2.) na području Grada Cresa za koje je uspostavljeno to reciklažno dvorište,

(2)Iznimno, prema cjeniku, naplaćuje se zaprimanje građevnog otpada u količini većoj od 200 kg u šest uzastopnih mjeseci i zaprimanje glomaznog otpada u količini većoj od 5m3 u jednoj kalendarskoj godini.

Članak 110.

(1)Korisnici iz kategorije 3. posebne kategorije otpada koje nastaju njihovom djelatnošću dužni su zbrinuti kod ovlaštenog sakupljača uz propisanu prateću dokumentaciju.

(2)Iznimno, korisnici kategorije 3. mogu, u dogovoru i prema Pravilniku rada reciklažnog dvorišta, predati otpad koji se zaprima u reciklažnom dvorištu, a prema popisu iz tablice 4. predati u reciklažno dvorište uz naknadu koju određuje Davatelj javne usluge cjenikom za usluge reciklažnog dvorišta.

Članak 111.

Popis otpada kojeg je Davatelj javne usluge dužan zaprimati temeljem Dodatka IV. Pravilnika o gospodarenju otpadom (Narodne novine br. 117/17):

Tablica 4.

|  |  |  |
| --- | --- | --- |
| **OPIS OTPADA** | **KLJUČNI BROJ** | **NAZIV OTPADA** |
| problematični otpad | 15 01 10\* | ambalaža koja sadrži ostatke opasnih tvari ili je onečišćena opasnim tvarima |
| 15 01 11\* | metalna ambalaža koja sadrži opasne krute porozne materijale (npr. azbest), uključujući prazne spremnike pod tlakom |
| 16 05 04\* | plinovi u posudama pod tlakom (uključujući halone) koji sadrže opasne tvari |
| 20 01 13\* | otapala |
| 20 01 14\* | kiseline |
| 20 01 15\* | lužine |
| 20 01 17\* | fotografske kemikalije |
| 20 01 19\* | pesticidi |
| 20 01 21\* | fluorescentne cijevi i ostali otpad koji sadrži živu |
| 20 01 23\* | odbačena oprema koja sadrži klorofluorougljike |
| 20 01 26\* | ulja i masti koji nisu navedeni pod 20 01 25\* |
| 20 01 27\* | boje, tinte, ljepila i smole, koje sadrže opasne tvari |
| 20 01 29\* | detergenti koji sadrže opasne tvari |
| 20 01 31\* | citotoksici i citostatici |
| 20 01 33\* | baterije i akumulatori obuhvaćeni pod 16 06 01\*, 16 06 02\* ili 16 06 03\* i nesortirane baterije i akumulatori koji sadrže te baterije |
| 20 01 35\* | odbačena električna i elektronička oprema koja nije navedena pod 20 01 21\* i 20 01 23\*, koja sadrži opasne komponente |
| 20 01 37\* | drvo koje sadrži opasne tvari |
| otpadni papir | 15 01 01 | papirna i kartonska ambalaža |
| 20 01 01 | papir i karton |
| otpadni metal | 15 01 04 | metalna ambalaža |
| 20 01 40 | metali |
| otpadno staklo | 15 01 07 | staklena ambalaža |
| 20 01 02 | staklo |
| otpadna plastika | 15 01 02 | plastična ambalaža |
| 20 01 39 | plastika |
| otpadni tekstil | 20 01 10 | odjeća |
| 20 01 11 | tekstil |
| krupni (glomazni) otpad | 20 03 07 | glomazni otpad |
| jestiva ulja i masti | 20 01 25 | jestiva ulja i masti |
| Boje | 20 01 28 | boje, tinte, ljepila i smole, koje nisu navedene pod 20 01 27\* |
| Deterdženti | 20 01 30 | detergenti koji nisu navedeni pod 20 01 29\* |
| Lijekovi | 20 01 32 | lijekovi koji nisu navedeni pod 20 01 31\* |
| baterije i akumulatori | 20 01 34 | baterije i akumulatori, koji nisu navedeni pod 20 01 33\* |
| električna i elektronička oprema | 20 01 36 | odbačena električna i elektronička oprema, koja nije navedena pod 20 01 21\*, 20 01 23\* i 20 01 35\* |
| građevni otpad iz kućanstva1 | 17 01 01 | beton |
| 17 01 02 | cigle |
| 17 01 03 | crijep/pločice i keramika |
| 17 04 11 | kabelski vodiči koji nisu navedeni pod 17 04 10\* |
| 17 06 01\* | izolacijski materijali koji sadrže azbest |
| 17 06 03\* | ostali izolacijski materijali, koji se sastoje ili sadrže opasne tvari |
| 17 06 04 | izolacijski materijali koji nisu navedeni pod 17 06 01\* i 17 06 03\* |
| 17 06 05\* | građevinski materijali koji sadrže azbest |
| 17 08 01\* | građevinski materijali na bazi gipsa onečišćeni opasnim tvarima |
| 17 08 02 | građevinski materijali na bazi gipsa koji nisu navedeni pod 17 08 01\* |
| Ostalo | 08 03 17\* | otpadni tiskarski toneri koji sadrže opasne tvari |
| 08 03 18 | otpadni tiskarski toneri koji nisu navedeni pod 08 03 17\* |
| 16 01 03 | otpadne gume |
| 18 01 01 | oštri predmeti (osim 18 01 03\*) |

1)odnosi se samo na građevni otpad koji nastaje održavanjem i manjim popravcima koje obavlja sam vlasnik u količini ne većoj od 200 kg u šest uzastopnih mjeseci.

Članak 112.

(1)U mobilnom reciklažnom dvorištu mogu se zaprimati slijedeće vrste otpada:

Tablica 5.

|  |  |  |
| --- | --- | --- |
| **NAZIV** | **VRSTA** | **OPIS** |
|  | 20 01 13\* | otapala |
| 20 01 14\* | kiseline |
| 20 10 15\* | lužine |
| 20 01 17\* | fotografske kemikalije |
| 20 01 19\* | pesticidi |
| 20 01 21\* | fluorescentne cijevi i ostali otpad koji sadrži živu |
| 20 01 23\* | odbačena oprema koja sadrži klorofluorougljike |
| 20 01 26\* | ulja i masti koja nisu navedeni pod 20 01 25 |
| 20 01 27\* | boje, tinte, ljepila i smole, koje sadrže opasne tvari |
| 20 01 29\* | deterdženti koji sadrže opasne tvari |
| 20 01 31\* | citotoksici i citostatici |
| 20 01 33\* | baterije i akumulatori obuhvaćeni pod 16 06 01\*, 16 06 02\* i 16 06 03\* i nesortirane baterije i akumulatori koji sadrže te baterije |
| 20 01 35\* | odbačena električna i elektronička oprema koja nije navedena pod 20 01 21\* i 20 01 23\*, koja sadrži opasne komponente |
| 20 01 37\* | drvo koje sadrži opasne tvari |
| 16 05 04\* | plinovi u posudama pod tlakom (uključujući halone) koje sadrže opasne tvar koji sadrže opasne tvari |
| 15 01 10\* | ambalaža koja sadrži ostatke opasnih tvari ili je onečišćena opasnim tvarima |
| 15 01 11\* | metalna ambalaža koja sadrži opasne krute porozne materijale (npr. azbest), uključujući prazne spremnike pod tlakom |
| Otpadni papir | 15 01 01 | papirna i kartonska ambalaža |
| 20 01 01 | papir i karton |
| Otpadni metal | 15 01 04 | metalna ambalaža |
| 20 01 40 | metali |
| Otpadno staklo | 15 01 07 | staklena ambalaža |
| Otpadni tekstil | 20 01 10 | odjeća |
| 20 01 11 | tekstil |
| Jestiva ulja i masti | 20 01 25 | jestiva ulja i masti |
| Boje | 20 01 28 | boje, tinte, ljepila i smole, koje nisu navedene pod 20 01 27\* |
| Deterdženti | 20 01 30 | deterdženti koji nisu navedeni pod 20 01 29\* |
| Lijekovi | 20 01 32 | lijekovi koji nisu navedeni pod 20 01 31\* |
| Baterije i  akumulatori | 20 01 34 | baterije i akumulatori koji nisu navedeni pod 20 01 33\* |
| Električna i  elektronička oprema | 20 01 36 | odbačena električna i elektronička oprema koja nije navedena pod 20 01 21\*, 20 01 23\* i 20 01 35\* |
| Ostalo | 08 03 17\* | otpadni tiskarski toneri koji sadrže opasne tvari |
| 08 03 18 | otpadni tiskarski toneri koji nisu navedeni pod 08 03 17\* |
| 16 01 03 | otpadne gume |
| 18 01 01 | oštri predmeti (osim 18 01 03\*) |

(2)Davatelj javne usluge određuje koje će vrste otpada iz tablice 5. zaprimati u mobilnom reciklažnom dvorištu u skladu s potrebama korisnika javne usluge.

Članak 113.

Davatelj javne usluge dužan je osigurati sakupljanje otpada navedenog u tablici 5. putem mobilnog reciklažnog dvorišta najmanje jednom u svaka tri mjeseca u svakom naselju, a sukladno Planu razmještaja mobilnog reciklažnog dvorišta koji korisnik dobiva krajem tekuće godine za iduću godinu.

Članak 114.

(1)U mobilnom reciklažnom dvorištu moguće je predati maksimalno 15 kg pojedine vrste otpada.

(2)Za količine veće od 15 kg korisnik javne usluge dužan je otpad odnijeti u reciklažno dvorište. Na zahtjev korisnika usluge Davatelj javne usluge preuzima takvu vrstu otpada na obračunskom mjestu, uz naknadu prema cjeniku.

Članak 115.

(1)Korisnik javne usluge je dužan čuvati evidenciju o korištenju reciklažnog dvorišta i predaji komunalnog otpada na istome, jednu kalendarsku godinu.

(2)Korisnik javne usluge je dužan evidenciju iz prethodnog stavka dostaviti na uvid Davatelju javne usluge u svrhu utvrđivanja minimalne cijene javne usluge (ostvarenje prava na popust).

Članak 116.

Davatelj javne usluge može cjenikom odrediti pogodnosti za korisnike koji koriste reciklažno dvorište.

*Sakupljanje miješanog komunalnog otpada*

Članak 117.

(1)Korisnici javne usluge koji nisu u mogućnosti koristiti polupodzemne spremnike i posjeduju individualne spremnike dužni su spremnike i/ili vreće iznijeti najkasnije do 6 sati ujutro u periodu od 01.10.-01.06., odnosno, u periodu od 01.06.-01.10. do 4 sata ujutro, odnosno, kako je navedeno u planu odvoza komunalnog otpada kojeg donosi Davatelj javne usluge posebno za zimski a posebno za ljetni period.

(2)Sav odloženi miješani komunalni otpad u kantama za miješani komunalni otpad mora se nalaziti u kanti, a poklopac mora biti potpuno zatvoren.

(3)Otpad mora biti tako složen u posudu da prilikom pražnjenja sav gravitacijski ispadne iz posude.

(4)Korisnici koji koriste vrećice Davatelja javne usluge dužni su iste uložiti u posudu odgovarajućeg volumena kako bi se spriječilo rasipanje otpada iz vrećice i kako se one ne bi oštećivale od strane životinja. U tom slučaju Davatelj javne usluge preuzima vrećicu a posudu ostavlja na obračunskom mjestu.

Članak 118.

Korisnik javne usluge je dužan koristiti spremnike/vrećice u skladu sa njihovom namjenom.

Članak 119.

Predaja otpada putem individualnih ili zajedničkih spremnika te putem vrećica se vrši prema rasporedu odvoza kojeg dostavlja Davatelj javne usluge korisniku javne usluge na kraju kalendarske godine za iduću godinu.

Članak 120.

(1)Korisnici javne usluge koji koriste individualne spremnike, kojima volumen miješanog komunalnog otpada premašuje volumen kante, moraju višak otpada odlagati u vrećama Davatelja javne usluge volumena 30 i 60 litara, koje se evidentiraju na temelju bar koda koji se nalazi na vrećici i naplaćuje kao preuzeti spremnik ukoliko se predaje miješani komunalni otpad ili bez naknade ukoliko se predaje biorazgradivi komunalni otpad.

(2)Ukoliko se pored ugovorenog spremnika za odlaganje miješanog komunalnog otpada, ukazuje potreba za dodatnim vrećicama više od 2 puta uzastopno u dva obračunska razdoblju, korisniku se dodjeljuje prvi veći spremnik.

Članak 121.

Zabranjeno je odlagati korisni otpad koji se može reciklirati, tekući otpad, žar, lešine životinja, baterije, akumulatore, auto gume, otpad iz klaonica, mesnica, ribarnica, opasni otpad, građevinski otpad u kante za miješani komunalni otpad.

Zabranjeno je prebiranje i otuđivanje otpada odloženog u spremnike za odvojeno sakupljanje otpada ili na bilo koji drugi način onečišćavati mjesto gdje je postavljen spremnik za odvojeno sakupljanje otpada.

Članak 122.

(1)Miješani komunalni otpad se prikuplja u spremnicima/vrećicama za miješani komunalni otpad,

(2)Vrećice za miješani komunalni otpad volumena 30 ili 60 litara mogu koristiti:

* korisnici usluga kategorije 2. jednokratno prilikom odlaska iz objekta na kraju sezone
* korisnici kategorije 1. i 2. ukoliko u kratkom vremenskom razdoblju imaju potrebu za predavanjem veće količine otpada od one predviđene spremnicima

(3)Tipizirani/standardizirani spremnici za prikupljanje miješanog komunalnog otpada su plastični spremnici volumena 60 litara, 80 litara, 120 litara, 240 litara, 360 litara i 1.100 litara.

Članak 123.

Biorazgradivi komunalni otpad ne prikuplja se odvojeno.

Članak 124.

(1)Spremnici za komunalni otpad kod korisnika javne usluge moraju imati oznaku naziva vrste otpada za koju je spremnik namijenjen, oznaku Davatelja javne usluge i oznaku koja je u Evidenciji o preuzetom komunalnom otpadu pridružena korisniku javne usluge i obračunskom mjestu (čip ili bar kod).

(2)Spremnici za komunalni otpad postavljeni na javnoj površini moraju imati oznaku Davatelja javne usluge, naziv vrste otpada za koju je spremnik namijenjen te kratku uputu o otpadu koji se sakuplja putem tog spremnika.

Članak 125.

(1)Davatelj javne usluge dužan je do 15.12. tekuće godine dati informaciju svakom korisniku o planu odvoza za iduću godinu.

(2)Plan odvoza je Davatelj javne usluge dužan objaviti i na svojim mrežnim stranicama.

**PRIJELAZNE I ZAVRŠNE ODREDBE**

Članak 126.

Danom stupanja na snagu ove Odluke prestaje važiti Odluka o javnoj usluzi prikupljanja miješanog komunalnog otpada, biorazgradivog komunalnog otpada i odvojenog prikupljanja otpadnog papira, metala, stakla, plastike i tekstila te krupnog (glomaznog) komunalnog otpada u Gradu Cresu (Službene novine PGŽ br.\_\_).

Davatelj usluge dužan je osigurati način prikupljanja otpada sukladno ovoj Odluci u roku od 12 mjeseci od dana stupanja na snagu Uredbe, odnosno najkasnije do 01. studenog 2018. godine.

Do dana uspostave sustava evidencije odloženog otpada naplata javne usluge prikupljanja mješanog i biorazgradivog komunalnog otpada naplaćivati će se sukladno odredbama Cjenika koje definiraju naplatu usluge u prijelaznom razdoblju.

Izvršno tijelo jedinice lokalne uprave je sukladno članku 19. Uredbe o gospodarenju komunalnim otpadom (¨Narodne novine¨50/17) obvezno dati suglasnost na cjenik javne usluge.

Primjenom tj. stupanjem na snagu cjenika javne usluge prestaju važiti slijedeće Odluke:

* Odluka o načinu plaćanja i visini cijene javne usluge prikupljanja miješanog komunalnog otpada za korisnike usluge gospodarstvo (¨Sl. novine PGŽ broj 23/14. i 21/15.).
* Odluke o načinu plaćanja cijena usluge prikupljanja miješanog komunalnog otpada za korisnike usluge iz skupine 1 – kućanstvo (¨Sl. novine¨ PGŽ 23/14. i 21/15.),
* članak 1. alineja 1 i 2, članak 2., 3., 4, 5, i 6. Odluke o načinu plaćanja i visini cijena ostalih usluga iz djelatnosti društva (¨Sl. novine¨ PGŽ 23/14. i 21/15.).